title: Jalkapallon Mestaruussarjan kausi 1943–1944

text: Jalkapallon Mestaruussarjan kausi 1943–44 oli vuonna 1930 perustetun Mestaruussarjan 12. kausi. Kaudella 1943–44 Mestaruussarja piti pelata kevätkauden karsintasarjan jälkeen kymmenen joukkueen yksinkertaisena sarjana ja ensimmäistä kertaa yhdessä Työväen Urheiluliiton (TUL) kanssa. Sarjan aloittaminen jatkosodan aikaisissa olosuhteissa oli kuitenkin epävarmaa. Edellinen kausi oli jäänyt kesken kesällä 1941, eikä Palloliitolla ollut mahdollisuuksia käynnistä jalkapallosarjoja vuoden 1942 aikana. Elo-lokakuussa 1942 järjestettiin ainoastaan cup-kilpailu vuoden 1942 jalkapallon suomenmestaruudesta. Mestaruusarja käynnistyi kuitenkin yli kahden vuoden tauon jälkeen kesällä 1943, mutta se jouduttiin jälleen keskeyttämään, kun jatkosodan asemasotavaihe päättyi Neuvostoliiton suurhyökkäykseen kesäkuussa 1944. Palloliitto ilmoitti 17. kesäkuuta peruuttavansa sarjassa jäljellä olevat ottelut.


text: Sodan vuoksi sarjaa ei voitu pelata loppuun vuoden 1944 aikana ja Palloliiton edustajakokous päätti 10. joulukuuta 1944, että kauden 1943–44 Mestaruussarjassa pelaamatta jääneet kaksi ottelua pelataan keväällä 1945. TUL:n seurat TPV ja MKV jättivät sarjan kesken sen keskeydyttyä ja joukkueiden ottelut mitätöitiin. Mestaruussarjan voiton jakoivat tasapistein TPS, VIFK ja Sudet, joten Suomen mestaruus ratkaistiin maalisuhteen perusteella kahden parhaan joukkueen välisellä uusintaottelulla. Olympiastadionilla 20. kesäkuuta 1945 pelatun uusintaottelun ja ensimmäisen mestaruutensa voitti VIFK Erik Beijarin (4) ja John Sjöbergin maaleilla 5–1.


text: Mestaruussarjan maalikuninkuuden kaudella 1943–44 jakoivat TPS:n Urho Teräs ja Susien Leo Turunen 9 maalilla. Kauden suurin yleisömäärä nähtiin Olympiastadionilla pelatussa mestaruusottelussa TPS–VIFK, kun ottelua saapui seuraamaan 5 725 katsojaa. Yleisöennätys oli samalla 1940-luvun suurin yleisömäärä Mestaruussarjassa.


text: Karsintasarjaan osallistuivat Mestaruussarjan kauden 1940–41 kolme viimeistä joukkuetta Toverit, KIF ja HPS sekä Helsingin Kullervo, Kotkan Työväen Palloilijat (KTP) ja Maarian Kisa-Veikot (MKV) TUL:sta. Yksinkertaisen sarjan kaksi parasta pääsivät Mestaruussarjaan kaudeksi 1943–44. Karsintasarjan ottelut pelattiin 23.5.–4.7.1943.


text: Mestaruussarjaan osallistui kymmenen joukkuetta, joista viisi kaudelta 1940–41, TPV, kaksi nousijaa kauden 1940–41 B-sarjasta ja kaksi parasta kevätkauden karsintasarjasta. B-sarjan kaksi parasta, VIFK ja KPT, nousivat suoraan.


text: TPS:n, VIFK:n ja Susien päädyttyä tasapisteisiin Suomen mestaruus ratkaistiin maalisuhteen perusteella kahden parhaan joukkueen välisellä uusintaottelulla.


text: "VIFK voitti Suomen mestaruuden."


title: Final Fight (pelisarja)

text: Final Fight () on Capcomin tekemä Beat 'em up pelisarja. Yhtiö julkaisi pelisarjan ensimmäisen pelin joulukuussa 1989. Pelin hahmot ovat myöhemmin esiintyneet Capcomin toisessa pelisarjassa Street Fighterissa.


title: Yasuhiro Yamashita

text: Yasuhiro Yamashita (, s. 1. kesäkuuta 1957 Yamato, Kumamoton prefektuuri) on japanilainen judoka, olympiavoittaja ja nelinkertainen maailmanmestari.


title: Yasuhiro Yamashita

text: Yamashitaa pidetään yhtenä kaikkien aikojen judokoista. Hän voitti olympiakultaa miesten avoimessa luokassa Los Angelesin kesäolympialaisissa 1984, joiden finaalissa Yamashitalle hävisi egyptiläinen Mohamed Ali Rashwan. Olympiakullan lisäksi Yamashita voitti neljä maailmanmestaruutta. Hänen onnistui myös kamppailla 203 ottelussa peräkkäin häviämättä (196 voittoa, 7 tasapeliä).


title: Jalkapallon Mestaruussarjan kausi 1953

text: Jalkapallon Mestaruussarjan kausi 1953 oli vuonna 1930 perustetun Mestaruussarjan 22. kausi. Kaudella 1953 Mestaruussarja pelattiin 10 joukkueen kaksinkertaisena sarjana.


title: Jalkapallon Mestaruussarjan kausi 1953

text: Mestaruussarjan voiton jakoivat VIFK ja Jäntevä, joten Suomen mestaruus ratkaistiin joukkueiden välisellä uusintaottelulla. Turussa 1. marraskuuta pelatun uusintaottelun ja kolmannen Suomen mestaruutensa voitti VIFK Olof Stolpen, Veikko Kuusiston ja Stig-Göran Myntin maaleilla 3–1. Viimeiseksi sijoittuneet VPS ja KaPa putosivat Suomensarjaan.


title: Jalkapallon Mestaruussarjan kausi 1953

text: Mestaruussarjan maalikuninkuuden kaudella 1953 voitti Pyrkivän Rainer Forss 15 maalilla. Kauden suurin yleisömäärä nähtiin 18. lokakuuta Olympiastadionilla pelatussa ottelussa HJK−VIFK, kun ottelua saapui seuraamaan 4 718 katsojaa.


title: Jalkapallon Mestaruussarjan kausi 1953

text: Mestaruussarjaan osallistui 10 joukkuetta, joista kahdeksan kaudelta 1952 ja kaksi nousijaa kauden 1952 Suomensarjasta. Suomensarjan Länsilohkon voittaja HJK ja Itälohkon voittaja KaPa nousivat suoraan. Nousijajoukkueet korvasivat edellisellä kaudella viimeiseksi jääneet TPK:n ja TPS:n.


title: Jalkapallon Mestaruussarjan kausi 1953

text: VIFK:n ja Jäntevän päädyttyä tasapisteisiin Suomen mestaruus ratkaistiin uusintaottelulla.


title: Jalkapallon Mestaruussarjan kausi 1953

text: "VIFK voitti Suomen mestaruuden."


title: Jalkapallon Mestaruussarjan kausi 1954

text: Jalkapallon Mestaruussarjan kausi 1954 oli vuonna 1930 perustetun Mestaruussarjan 23. kausi. Kaudella 1954 Mestaruussarja pelattiin 10 joukkueen kaksinkertaisena sarjana.


title: Jalkapallon Mestaruussarjan kausi 1954

text: Mestaruussarjan ja Suomen mestaruuden voitti Pyrkivä, joka varmisti ensimmäisen mestaruutensa toiseksi viimeisessä ottelussa 26. syyskuuta, kun se voitti KPT:n Rainer Forssin (2) ja Aulis Lähtisen (2) maaleilla 4–0. Viimeiseksi sijoittuneet Jäntevä ja KPT putosivat Suomensarjaan.


title: Jalkapallon Mestaruussarjan kausi 1954

text: Mestaruussarjan maalikuninkuuden kaudella 1954 voitti TuTo:n Eino Koskinen 16 maalilla. Kauden suurin yleisömäärä nähtiin 22. elokuuta Turussa pelatussa ottelussa Pyrkivä−HJK, kun ottelua saapui seuraamaan 4 510 katsojaa.


title: Jalkapallon Mestaruussarjan kausi 1954

text: Mestaruussarjaan osallistui 10 joukkuetta, joista kahdeksan kaudelta 1953 ja kaksi nousijaa kauden 1953 Suomensarjasta. Suomensarjan Länsilohkon voittaja TuTo ja Itälohkon voittaja KPT nousivat suoraan. Nousijajoukkueet korvasivat edellisellä kaudella viimeiseksi jääneet VPS:n ja KaPa:n.


title: Darwin!

text: Darwin! on italialaisen Banco del Mutuo Soccorson toinen studioalbumi, joka julkaistiin vuonna 1972 Ricordi-levymerkillä. Albumi on temaattinen kokonaisuus Darwinista ja hänen evoluutioteoriastaan.


title: Darwin!

text: Albumi on korkealle arvostettu progressiivisen rockin fanien keskuudessa ja sitä pidetään yhtenä genrensä parhaista levyistä.


title: Darwin!

text: Kaikki kappaleet kirjoittanut Vittorio Nocenzi.


title: Rämeikkölapionokka

text: Rämeikkölapionokka ("Ramphotrigon fuscicauda") on Etelä-Amerikassa tavattava tyranneihin kuuluva varpuslintu.


title: Rämeikkölapionokka

text: Kooltaan rämeikkölapionokka on noin 17 cm. Selästään laji on väriltään ruskehtavan oliivinvihreä ja päälaeltaan hieman tummempi. Siivet ja pyrstö ovat lajilla tuhkanharmaat ja siivissä on kaksi kanelinruskeaa juovaa. Vatsa on väriltään vihertävän keltainen ja siinä on tummempia raitoja.


title: Rämeikkölapionokka

text: Rämeikkölapionokan levinneisyysalue on laikuttainen ja lajia tavataan Kolumbian koillisosista, Perusta, Pohjois-Boliviasta ja Brasiliasta Mato Grosson osavaltiosta. Linnun elinympäristöä ovat bambutiheiköt, rämeikköinen metsien reunamaiden aluskasvillisuus ja soiset metsät. Rämeikkölapionokan elinympäristöt sijaitsevat yleensä alle 900 metrin korkeudella merenpinnasta.


title: Rämeikkölapionokka

text: Rämeikkölapionokat liikkuvat yleensä pareittain. Ravintonaan laji käyttää hyönteisiä. Linnut voivat istua pitkiäkin aikoja oksilla, kunnes ne nappaavat ravinnokseen ilmassa lentävän hyönteisen. Rämeikkölapionokka on kolopesijä ja sisustaa puunkolon höyhenillä, eläinten karvoilla ja lehdillä. Naaras munii kaksi munaa, jotka ovat ruskehtavia ja joissa on tummanpunaisia pilkkuja.


title: Fundació Joan Miró

text: Fundació Joan Miró () on modernin taiteen museo Barcelonassa. Sillä on erityisen laaja kokoelma Joan Mirón töitä. Säätiön kokoelmien pohjana on Mirón suuri näyttely Barcelonassa vuonna 1968. Museo avattiin vuonna 1975, ja sillä on myös muiden modernien taiteilijoiden töitä.


title: Fundació Joan Miró

text: Museon on suunnitellut Mirón ystävä, arkkitehti Josep Lluís Sert.


title: Fundació Joan Miró

text: Museon keskiosa on omistettu Joan Mirón töille. Hänen veistoksiaan on myös ulkotiloissa. Museossa järjestetään lisäksi vaihtuvia näyttelyitä. Vuonna 2011 museo liitti osaan kokoelmistaan QRpedia-koodit, joiden avulla vieraat voivat lukea teoksiin liittyviä wikipedia-artikkeleita mobiililaitteillaan monilla eri kielillä. Tämä osanäyttely lähtee myöhemmin kansainväliseen vaihtoon, ensimmäisenä Lontoon Tate-galleriaan.


title: Fondation Maeght

text: Fondation Maeght [mɑɡ] on nykytaiteen museo Saint-Paul-de-Vencessa noin 25 kilometrin päässä Nizzasta. Sen perustivat Marguerite ja Aimé Maeght vuonna 1964. Museon kokoelmissa on monien merkittävien 1900-luvun taidemaalarien ja kuvanveistäjien teoksia.


title: Fondation Maeght

text: Museon tilat suunnitteli arkkitehti Josep Lluís Sert yhteistyössä niiden taiteilijoiden kanssa, joiden usein monumentaalisia töitä on museossa saumattomasti integroituina sen puutarhoihin ja rakennuksiin. Marc Chagallin ja Pierre Tal-Coatin mosaiikit ovat suoraan seinällä, Joan Miron töitä on omassa labyrintissään. Pol Buryltä on suihkulähde, Georges Braquelta allas ja lasimaalaus ja Alberto Giacomettilta sisäpiha.


title: Paternoster (albumi)

text: Paternoster on 2. Maanantain kolmas vuonna 2010 julkaistu studioalbumi. Sen on julkaissut Warner Music. Kappaleet "Sahara" ja "Mixet tahdo olla munkaa 2010" on julkaistu aiemmin singlenä samana vuonna. Levyllä esiintyy alkuperäisen miesräppärin Petri Flanderin lisäksi naisvokalistina CatCatista tunnettu Katja Kätkä.


title: Paternoster (albumi)

text: Eurodanceartistit Pandora ja Dr. Alban vierailevat albumin kappaleella "Haddaway, tule takaisin". Kappaleen idea perustuu Haddawayn 1990-luvun hittiin "What is love?". "Mixet tahdo olla munkaa 2010" on remixversio yhtyeen 1990-luvulla tehdystä kappaleesta.


title: Tarja Keinänen

text: Tarja Keinänen (s. 29. kesäkuuta 1950 Oulu) on suomalainen näyttelijä, joka on esiintynyt useissa kotimaisissa elokuvissa ja näytelmissä. Hän on esiintynyt myös "Kotikatu", "Olipa kerran löytöretkeilijä" ja "Avaruusarkki" -sarjoissa.


title: Jalkapallon Mestaruussarjan kausi 1955

text: Jalkapallon Mestaruussarjan kausi 1955 oli vuonna 1930 perustetun Mestaruussarjan 24. kausi. Kaudella 1955 Mestaruussarja pelattiin 10 joukkueen kaksinkertaisena sarjana.


title: Jalkapallon Mestaruussarjan kausi 1955

text: Mestaruussarjan ja Suomen mestaruuden voitti KIF, joka varmisti neljännen mestaruutensa kolmanneksi viimeisessä ottelussa 2. lokakuuta, kun se voitti TuTo:n Yrjö Asikaisen maalilla 1–0. Viimeiseksi sijoittuneet TuTo ja KoRe putosivat Suomensarjaan.


title: Jalkapallon Mestaruussarjan kausi 1955

text: Mestaruussarjan maalikuninkuuden kaudella 1955 voitti KIF:n Yrjö Asikainen 12 maalilla. Mestaruussarjan yleisömäärä kaudella 1955 oli yhteensä 188 771 henkeä eli keskimäärin 2 097 katsojaa ottelua kohti. Kauden suurin yleisömäärä nähtiin 22. kesäkuuta Olympiastadionilla pelatussa paikallisottelussa HJK–KIF, kun ottelua saapui seuraamaan 5 160 katsojaa. Yleisömäärä oli sotien jälkeen toiseksi suurin Mestaruussarjassa.


title: Jalkapallon Mestaruussarjan kausi 1955

text: Mestaruussarjaan osallistui 10 joukkuetta, joista kahdeksan kaudelta 1954 ja kaksi nousijaa kauden 1954 Suomensarjasta. Suomensarjan Länsilohkon voittaja VPS ja Itälohkon voittaja KoRe nousivat suoraan. Nousijajoukkueet korvasivat edellisellä kaudella viimeiseksi jääneet Jäntevän ja KPT:n.


title: Jalkapallon Mestaruussarjan kausi 1955

text: HJK:n ja TuTo:n päädyttyä tasapisteisiin Mestaruussarjan kahdeksas sija ratkaistiin uusintaottelulla.


title: Jalkapallon Mestaruussarjan kausi 1955

text: "HJK säilytti sarjapaikkansa. TuTo putosi Suomensarjaan."


title: Ashley Harkleroad

text: Ashley Harkleroad (s. 2. toukokuuta 1985 Rossville, Georgia) on yhdysvaltalainen tennispelaaja. Hän on ollut parhaimmillaan WTA:n ranking-listalla 9. kesäkuuta 2003 sijalla 39. Harkleroad on voittanut urallaan kahdeksan ITF-turnausta kaksinpelissä ja neljä nelinpelissä.


title: Ashley Harkleroad

text: Grand Slam -turnauksissa hän on päässyt parhaimmillaan kolmannelle kierrokselle Ranskan avoimissa 2003 ja Australian avoimissa 2007. Wimbledonissa ja Yhdysvaltain avoimissa hän on päässyt parhaimmillaan toiselle kierrokselle.


title: Ashley Harkleroad

text: Harkleroad siirtyi ammattilaiseksi 12. kesäkuuta 2000 ollessaan 15-vuotias. Vuonna 1999 hän pelasi ensimmäisen ITF-turnauksensa Floridassa. Seuraavana vuonna hän pelasi ensimmäisen WTA-karsintaturnauksensa Miamissa ja ensimmäisen kerran Grand Slam -turnauksessa Yhdysvaltain avoimissa. Vuonna 2001 hän pelasi ITF-turnauksissa, yhdessä WTA-turnauksessa ja Yhdysvaltain avointen pääsarjassa. Lisäksi hän voitti tyttöjen turnauksen nelinpelin Wimbledonissa Gisela Dulkon kanssa. Vuonna 2002 Harkleroad voitti ensimmäisen WTA-ottelunsa San Diegossa Rita Grandea vastaan, mutta hävisi toisella kierroksella Jennifer Capriatille. Waikoloassa ja Bratislavassa hän pääsi myös toiselle kierrokselle. Bratislavan nelinpeliturnauksessa hän pääsi välieriin asti María Emilia Salernin kanssa. Vuoden 2002 päättyessä hän oli maailmanlistan sijalla 115.


title: Ashley Harkleroad

text: Hänen läpimurtokautensa oli vuosi 2003, oltuaan maailmanlistan sijalla 101, hän voitti Charlestonin WTA-turnauksessa kolme top-20 pelaajaa. Villillä kortilla turnaukseen päässyt Harkleroad voitti toisella kierroksella sijalla 16 olleen Jelena Bovinan, toisella kierroksella sijalla 19 olleen Meghann Shaughnessyn, ja kolmannella kierroksella maailmanlistan yhdeksännen, Daniela Hantuchován. Välierässä hän hävisi Justine Henin-Hardennelle. Strasbourgin turnauksessa hän pääsi välieriin asti. Ranskan avoimissa hän voitti Saori Obatan ja yhdeksänneksi sijoitetun Daniela Hantuchován luvuin 7–6(2), 4–6, 9–7, mutta hävisi kolmannella kierroksella sijoittamattomalle Magüi Sernalle 3–6, 6–1, 6–2. 9. kesäkuuta 2003 julkaistulla maailmanlistalla hän nousi uransa korkeimmalle sijalle 39. Tokion nelinpelissä hän pääsi finaaliin Ansley Cargillin kanssa.


title: Ashley Harkleroad

text: Vuonna 2004 hän pääsi WTA-turnauksen finaaliin Aucklandissa voittaen muun muassa Anna Smašnovan ja Marion Bartolin, mutta hävisi finaalissa Eléni Daniilídoulle. Quebecissä hän pääsi nelinpelin finaaliin. Vuonna 2005 Harkleroad aloitti kauden vasta huhtikuussa loukkaannuttuaan elokuussa 2004, joten hän oli tippunut maailmanlistan sijalle 209. Kauden päätteeksi hän kuitenkin nousi sijalle 117.


title: Ashley Harkleroad

text: Harkleroad aloitti kauden Aucklandin turnauksella, jonka pääsarjaan hän pääsi karsintojen kautta. Hän hävisi kuitenkin avauskierroksella Jill Craybasille. Australian avointen pääsarjaan hän pääsi karsintojen kautta, ja voitti avauskierroksella Peng Shuain suoraan kahdessa erässä. Toisella kierroksella hän hävisi maailmanlistan neloselle, Marija Šarapovalle luvuin 6–1, 7–5. Harkleroadilla oli toisessa erässä kolme eräpalloa, mutta hän ei pystynyt hyödyntämään niitä.


title: Ashley Harkleroad

text: Wimbledonissa Harkleroad voitti ensimmäisellä kierroksella Jelena Kostanić Tošićin, mutta hävisi toisella kierroksella 67 minuuttia kestäneen ottelun jälleen Marija Šarapovalle. Kauden aikana Harkleroad pääsi kahdessa WTA-tason nelinpeliturnauksessa Bethanie Mattek-Sandsin parina finaaliin, mutta he hävisivät molempina kertoina. Harkleroad päätti kauden kaksinpelissä sijalla 86 ja nelinpelissä sijalla 55.


title: Ashley Harkleroad

text: Harkleroad valittiin Yhdysvaltain joukkueeseen Hopman Cupiin, kun Venus Williams ei pystynyt osallistumaan loukkaantumisen takia. Hän pelasi yhdessä Mardy Fishin kanssa, ja he jäivät alkulohkoon Harkleroadin hävitessä kaikki pelaamansa ottelut. Harkleroad taisteli Tatiana Golovinia vastaan kolme erää, häviten lopulta 3–6, 6–4, 3–6. Harkleroad hävisi Nadja Petrovalle 3–6, 0–6 ja Alicia Molikille 6–3, 4–6, 4–6.


title: Ashley Harkleroad

text: Kauden ensimmäisen WTA-turnauksensa Harkleroad pelasi Australian Hobartissa. Hän hävisi ensimmäisellä kierroksella Sybille Bammerille lukemin 7–6(2), 6–1. Australian avoimissa hän voitti Yuan Mengin ja 17:nneksi sijoitetun Anna-Lena Grönefeldin, mutta hävisi kolmannella kierroksella 15:nneksi sijoitetulle Daniela Hantuchoválle lukemin 7–6 (6), 5–7, 3–6. Nelinpelissä Harkleroad ja Galina Voskobojeva pääsivät puolivälieriin asti. Ranskan avoimissa Harkleroad voitti ensimmäisellä kierroksella Aleksandra Wozniakin, mutta hävisi toisella kierroksella yhden tunnin ja 48 minuuttia kestäneessä ottelussa Venus Williamsille luvuin 1–6, 6–7(8). Ottelussa Williams teki naisten syötön nopeusennätyksen pääsarjassa (206 km/h), jota hän kuitenkin paransi jo Yhdysvaltain avoimissa elokuussa 2007. Wimbledonissa hän hävisi avauskierroksella Roberta Vincille ja Yhdysvaltain avoimissa Ioana Raluca Olarulle. Kauden päätteeksi hän voitti San Franciscon, Pittsburghin ja La Quintan ITF-tason turnaukset, ja oli kauden päättyessä WTA-listan sijalla 76.


title: Ashley Harkleroad

text: Harkleroad aloitti kauden Aucklandista, jossa voitti avauskierroksella maailmanlistan 43:nnen Émilie Loitin. Toisessa ottelussaan hän hävisi Marina Erakovicille 7–6(5), 7–5. Seuraavassa turnauksessaan Hobartissa hän voitti kolme karsintaottelua, ja pääsi turnauksen pääsarjaan. Pääsarjassa hän voitti kolme top-100 pelaajaa, kunnes hävisi välierässä ykköseksi sijoitetulle Vera Zvonarjovalle. Australian avoimissa Harkleroad hävisi ensimmäisellä kierroksella Virginie Razzanolle. Kaksi viikkoa myöhemmin hän debytoi Yhdysvaltain Fed Cup -joukkueessa. Saksaa vastaan pelatuissa otteluissa Harkleroad voitti Tatjana Malekin ja Sabine Lisickin.


title: Ashley Harkleroad

text: Indian Wellsissä Harkleroad voitti toisella kierroksella maailmanlistan sijalla 38 olleen Lucie Šafářován ja kolmannella kierroksella sijalla 15 olleen Dinara Safinan. Neljännellä kierroksella hän hävisi sijalla 19 olleelle Agnieszka Radwańskalle erin 6–2, 4–6, 6–4. Sony Ericsson Openissa hän pääsi kolmannelle kierrokselle voittamalla toisella kierroksella Virginie Razzanon 6–4, 6–4, mutta hävisi Jelena Vesninalle 4–6, 7–5, 4–6. Turnauksen jälkeen hotellissa kysta puhkesi hänen munasarjassaan, joten hän joutui sairaalaan, jossa hänet leikattiin. Toukokuussa paluun pelikentille tehnyt Harkleroad hävisi Ranskan avointen ensimmäisellä kierroksella Serena Williamsille 6–2, 6–1. Nelinpelissä hän ja Voskobojeva pääsivät puolivälieriin voittamalla mm. toisella kierroksella toiseksi sijoitetun parin. Seuraavassa turnauksessaan ’s-Hertogenboschissa hän voitti maailmanlistan sijalla 20 olleen Francesca Schiavonen, mutta hävisi toisella kierroksella Tamarine Tanasugarnille. Wimbledonissa hän puolestaan hävisi avauskierroksella Amélie Mauresmolle. Harkleroad vetäytyi Yhdysvaltain avoimista raskauden takia. 30. maaliskuuta 2009 hän synnytti pojan.


title: Ashley Harkleroad

text: Harkleroad teki paluun tenniskentille Sony Ericsson Openissa, Miamissa. Hän hävisi kuitenkin heti avauskierroksella Alicia Molikille. Stanfordissa hän hävisi avauskierroksella Marion Bartolille 6–1, 6–4 ja Cincinnatissa Chan Yung-janille 6–2, 7–6(4). Hän ei ole pelannut elokuun 2010 jälkeen.


title: Ashley Harkleroad

text: Harkleroad meni naimisiin Alex Bogomolovin kanssa vuonna 2004, mutta he erosivat myöhemmin. Harkleroadin isä Danny toimii painoalalla ja on pelannut jalkapalloa Tennesseen yliopistossa, äiti Tammy on opettaja. Harkleroadin valmentaja ja aviomies on entinen tennispelaaja Chuck Adams. 30. maaliskuuta 2009 heille syntyi vauva, jonka nimi on Charlie. Heidän toinen lapsensa, Loretta Lynn, syntyi huhtikuussa 2011.


title: Ashley Harkleroad

text: Toukokuussa 2008 Harkleroad kertoi esiintyvänsä Playboy-lehden elokuun numerossa alasti.


title: Unplugged DVD (Alicia Keys)

text: Unplugged on Alicia Keysin MTV Unplugged-sarjaan kuuluva konserttitaltiointi, joka nauhoitettiin 4. heinäkuuta 2005 Brooklyn Academy of Musicissa New Yorkin Brooklynissä. Keys esitti konsertissa tunnetuimpia hittejään kahdelta ensimmäiseltä albumilta sekä muutaman cover-kappaleen. Vierailevina artisteina nähdään Maroon 5:stä tuttu Adam Levine sekä rap-artistit Damian Marley, Mos Def ja Common.


title: Jalkapallon Mestaruussarjan kausi 1956

text: Jalkapallon Mestaruussarjan kausi 1956 oli vuonna 1930 perustetun Mestaruussarjan 25. kausi. Kaudella 1956 Mestaruussarja pelattiin 10 joukkueen kaksinkertaisena sarjana.


title: Jalkapallon Mestaruussarjan kausi 1956

text: Mestaruussarjan ja Suomen mestaruuden voitti KuPS, joka varmisti ensimmäisen mestaruutensa kolmanneksi viimeisessä ottelussa 30. syyskuuta, kun se voitti HPS:n Seppo Pelkosen ja helsinkiläisten omalla maalilla 2–0. Viimeiseksi sijoittuneet VIFK ja Pyrkivä putosivat Suomensarjaan.


title: Jalkapallon Mestaruussarjan kausi 1956

text: Mestaruussarjan maalikuninkuuden kaudella 1956 voitti HJK:n Pentti Styck 20 maalilla. Mestaruussarjan yleisömäärä kaudella 1956 oli yhteensä 174 779 henkeä eli keskimäärin 1 942 katsojaa ottelua kohti.


title: Jalkapallon Mestaruussarjan kausi 1956

text: Mestaruussarjaan osallistui 10 joukkuetta, joista kahdeksan kaudelta 1955 ja kaksi nousijaa kauden 1955 Suomensarjasta. Suomensarjan Länsilohkon voittaja I-Kissat ja Itälohkon voittaja HPS nousivat suoraan. Nousijajoukkueet korvasivat edellisellä kaudella viimeiseksi jääneet TuTo:n ja KoRe:n.


title: Bebé

text: Tiago Manuel Dias Correia (s. 12. heinäkuuta 1990 Agualva-Cacém, Portugali) on portugalilainen jalkapalloilija, joka edustaa espanjalaista Eibaria. Hänet tunnetaan paremmin lempinimellä Bebé. Hän pelaa laiturina tai hyökkääjänä.


title: Bebé

text: Bebé pelasi juniorina portugalilaisessa Grupo Sportivo de Louresissa. Hän pelasi siellä vuosina 2001–2008. Bebé pelasi ensimmäisen ammattilaiskautensa kaudella 2009–2010 portugalilaisessa CF Estrela da Amadorassa. Hän siirtyi sinne kesällä 2009 pelaten ennen amatöörinä Louresissa. Hän pelasi siellä 26 ottelua tehden neljä maalia. Hänen entinen agenttinsa Gonçalo Reis kertoi, että hän oli siirtynyt PSV Eindhoveniin ilmaiseksi toukokuussa 2010, mutta PSV kieltäytyi siitä, koska he eivät tunteneet häntä. Hän siirtyi Vitória de Guimarãesiin kesällä 2010 ilmaisella siirrolla. Hän allekirjoitti viiden vuoden sopimuksen yhdeksän miljoonan euron myyntihinnalla. Hän ei kuitenkaan pelannut seurassa yhtäkään ottelua.


title: Bebé

text: 11. elokuuta 2010 vain viisi viikkoa sen jälkeen kun hän siirtyi Vitória de Guimarãesiin, hän siirtyi Manchester Unitediin. Siirto toteutui 16. elokuuta ja hänet näytettiin medialle seuraavana päivänä yhdessä muiden uusien hankintojen, Javier Hernándezin ja Chris Smallingin, kanssa.


title: Bebé

text: 6. syyskuuta 2010 hänet valittiin ManUn 25 pelaajan joukkueeseen Mestarien liigaan. Hän teki debyyttinsä seurassa 22. syyskuuta tullessaan vaihdosta kentälle 74 minuutilla 5–2-voitossa Scunthorpesta Englannin liigacupissa. 2. lokakuuta hän teki Valioliiga-debyyttinsä tullessaan kentälle ottelun 80 minuutilla 0–0-tasapelissä Sunderlandia vastaan. Hänen ensimmäinen aloituksensa tuli Wolvesia vastaan liigacupin neljännellä kierroksella 26. lokakuuta, jossa hän teki ensimmäisen maalinsa, Unitedin ensimmäisen 3–2-kotivoitossa. Hänen ensimmäinen Mestarien liiga -maalinsa tuli hänen Mestarien liiga -debyytissään hänen tehtyään 3–0-vierasvoiton viimeisen maalin Bursasporista 2. marraskuuta. 19. helmikuuta hän pelasi täydet 90 minuuttia 1–0-kotivoitossa Crawley Townista FA Cupin viidennellä kierroksella.


title: Bebé

text: 15. kesäkuuta 2011 hänet lainattiin kauden mittaisella sopimuksella turkkilaiseen Beşiktasiin. Tämän jälkeen hän on pelannut Benficassa sekä useissa portugalilaisissa ja espanjalaisissa seuroissa lainalla. Vuodesta 2016 hän on edustanut espanjalaista Eibaria.


title: Seututie 325

text: Seututie 325 on seututie, joka kulkee Kangasalan Huutijärveltä Kuhmoisiin. Tiellä on pituutta noin 60 kilometriä ja se yhdistää kantatien 58 kautta valtatiet 12 ja 24. Seututie 325 eli Sahalahdentie lähtee kantatieltä 58 kulkemaan Sahalahdelle ja kohti Vääksynjokea. Ennen Sahalahtea tullaan Pelisalmelle, jossa sijaitsee Matinsaaren levähdysalue. Siitä seuraava paikka on Sahalahden kirkonkylä, jossa sijaitsee Sahalahden kirkko. Sen jälkeen on matkaa jonkun verran ja tullaan Kuhmalahden keskustaan. Kun kuljetaan vähän matkaa tietä eteenpäin, saavutaan Kuhmalahden Pohjaan, joka on nykyään Kuhmalahden keskustaajama. Kun jatketaan Pohjasta, saavutaan Vehkajärven kylään. Vehkajärveltä seuraavaksi saavutaan Kuhmoisten Poikkijärvelle. Tie päättyy ja on risteys valtatielle 24.


title: Janelle Monáe

text: Janelle Monáe (oik. Janelle Monáe Robinson, s. 1. joulukuuta 1985 Kansas City, Kansas) on yhdysvaltalainen laulaja-lauluntekijä, musiikkituottaja ja näyttelijä. Hän on julkaissut kolme studioalbumia, joista ensimmäinen, "The ArchAndroid", ilmestyi vuonna 2010. Monáe on saanut kahdeksan Grammy-ehdokkuutta.


title: Janelle Monáe

text: Monáe syntyi afroamerikkalaiseen, työväenluokkaiseen perheeseen Kansas Cityssä Kansaksessa vuonna 1985. Monáe oli taiteellinen jo nuoresta pitäen; hän muun muassa esiintyi paikallisissa musikaaleissa ja kirjoitti näytelmiä sekä musikaaleja.


title: Janelle Monáe

text: High schoolista valmistuttuaan Monáe sai stipendin ja lähti opiskelemaan esittäviä taiteita American Musical and Dramatic Academy -oppilaitokseen New Yorkiin. Hän jätti koulun kuitenkin kesken, koska halusi kirjoittaa omaa tuotantoaan, sen sijaan että näyttelisi vanhoja hahmoja.


title: Janelle Monáe

text: Muutettuaan Atlantaan Monáe julkaisi omakustanteisen demolevyn "The Audition" vuonna 2003. Hän tutustui OutKastin toiseen jäseneen Big Boihin ja lauloi OutKastin vuoden 2006 "Idlewild"-albumin kappaleilla "Call the Law" ja "In Your Dreams". Big Boi esitteli Monáen Bad Boy Recordsin omistajalle Sean Combsille. Combsin Bad Boy Records ja Monáe solmivat levytyssopimuksen. Vuonna 2007 ilmestyi Janelle Monáen ensimmäinen EP, "".


title: Janelle Monáe

text: Monáen ensimmäinen studioalbumi "The ArchAndroid (Suites II and III)" julkaistiin 18. toukokuuta 2010. Albumi menestyi kriitikoiden silmissä, muun muassa "The Guardian" valitsi sen vuoden 2010 levyksi. Albumi sai myös kaksi Grammy-ehdokkuutta. Billboard 200 -listalla "The" "ArchAndroid" nousi parhaimmillaan sijalle 17 ja Saksan albumilistalla sijalle 12.


title: Janelle Monáe

text: "The" "ArchAndroid" on "Metropolis: Suite I (The Chase)" -EP:n tavoin scifi -henkinen konseptialbumi, joka kertoo Monáen alter egosta Cindi Mayweatheristä, epäoikeudenmukaisuutta vastaan taistelevasta messiaanisesta androidista. Cindi Mayweather symboloi myös sorrettuja "toisia", kuten etnisiä ja seksuaalisia vähemmistöjä.


title: Janelle Monáe

text: Monáe esiintyi Suomessa Flow-festivaalilla vuonna 2011 ja Pori Jazzissa vuonna 2012.


title: Janelle Monáe

text: Monáen toinen studioalbumi "The Electric Lady" julkaistiin vuonna 2013. Levy sai positiivista palautetta kriitikoilta ja nousi sijalle 5. Billboard 200 -listalla. "The Electric Lady" on Monáen aiempien levyjen tavoin konseptialbumi, jonka päähenkilönä on Monáen alter ego Cindi Mayweather.


title: Janelle Monáe

text: Monáe ääninäytteli vuoden 2014 animaatioelokuvassa "Rio 2". Samana vuonna hän myös esiintyi kolmatta kertaa Suomessa Flow-festivaalilla.


title: Janelle Monáe

text: Vuonna 2015 Monáen Wondaland Records -levy-yhtiö aloitti yhteistyön Epic Recordsin kanssa. Myöhemmin samana vuonna levy-yhtiö julkaisi EP-levyn "", jossa Monáe oli mukana esiintymässä.


title: Janelle Monáe

text: Vuonna 2016 Monáe näytteli elokuvissa "Moonlight" ja "Hidden Figures – varjoon jääneet", joista jälkimmäisestä Monáe palkittiin parhaan näyttelijäkokoonpanon SAG-palkinnolla.


title: Janelle Monáe

text: 16. helmikuuta 2018 Monáe julkaisi trailerin kolmannesta studioalbumistaan "Dirty Computer". 22. helmikuuta hän julkaisi levyltä kaksi singleä; "Make Me Feel" ja "Django Jane". Albumin kolmas single "Pynk" julkaistiin 10. huhtikuuta 2018 ja neljäs single "I Like That" ilmestyi 16. huhtikuuta. "Dirty Computer" julkaistiin 27. huhtikuuta 2018 ja levy sai positiivisia arvosteluja.


title: Issei Sagawa

text: Issei Sagawa (; s. 26. huhtikuuta 1949) on japanilainen murhaaja ja kannibaali, joka vuonna 1981 tappoi hollantilaisen Renee Harteveltin. Sagawan vapauduttua laitoksesta hänestä tuli Japanissa pienimuotoinen julkimo.


title: Issei Sagawa

text: Sagawa syntyi Kobessa, Japanissa ja hänen vanhempansa olivat rikkaita. Hän opiskeli Pariisin yliopistossa.


title: Issei Sagawa

text: Sagawa murhasi luokkatoverinsa - Renée Harteveltin - Pariisissa ja joutui istumaan tuomionsa ranskalaisessa vankilassa. Sagawa kutsui Harweltin luokseen syömään, ja tämän saavuttua Sagawa ampui häntä niskaan kiväärillä ja aikoi syödä tämän. Sagawa valitsi juuri Harveltin koska hänen mielestään nainen oli kaunis ja terve, ominaisuudet joita Sagawalla ei itsensä mielestä ollut, Sagawa kuvaili itseään adjektiiveilla heikko, ällöttävä ja pieni mies. Hän oli vain 1,52m pitkä.) ja hän kertoi aikovansa varastaa murhaamansa naisen kauneuden ja terveyden syömällä tämän lihaa.


title: Issei Sagawa

text: Sagawa sai šokin naisen ampumisesta ja pyörtyi, mutta herättyään hän "tajusi" että hänen on syötävä uhrinsa lihaa. Hän alkoi syödä uhriaan aloittaen huulista ja jaloista, ensin raiskattuaan ruumiin. Hän kertoi kuulusteluissa yllättyneensä huomattuaan ihmisen ihonalaisen rasvan olevan maissinkeltaista. Kahden päivän aikana Sagawa söi osia ruumiista. Hän kuvaili naisen lihaa pehmeäksi ja hajuttomaksi, ja muistuttavan tonnikalaa. Sagawa yritti hävittää silvotun ruumiin heittämällä ja upottamalla hänet läheiseen järveen, mutta ranskalaiset poliisit saivat hänet kiinni itse teossa ja pidättivät miehen.


title: Issei Sagawa

text: Sagawan rikas isä järjesti hänelle parhaan mahdollisen juristin oikeudenkäyntiä varten, mutta Sagawa joutui ensin istumaan vankilassa kaksi vuotta ennen oikeudenkäyntiä. Oikeudenkäynnissä tuomari totesi Sagawan olevan selvästi mielisairas ja kykenemätön osallistumaan oikeudenkäyntiin. Hänet siirrettiin mielisairaalaan ja hänet tuomittiin elämään loppuelämänsä kyseisessä sairaalassa suljetulla osastolla. Hänet siirrettiin myöhemmin Japaniin Matsuzavan sairaalaan jossa psykiatri totesi hänen olevan mieleltään terve, mutta "paha". Jokatapausessa Japanin viranomaiset huomasivat että lain mukaan Sagawaa ei saa pitää vangittuna sairaalassa, koska Ranskan viranomaiset unohtivat toimittaa Japaniin tärkeitä, Sagawan vangitsemista koskevia papereita. Sagawa kirjoittautui ulos sairaalasta 12. elokuuta 1986, ja on ollut vapaa mies siitä lähtien.


title: Issei Sagawa

text: Sagawa asuu nykyisin Tokiossa. Hän on Japanissa pienimuotoinen julkimo, ja on usein vieraana erinäisissä televisio- ja radio-ohjelmissa. Sagawa kirjoitti vuonna 1997 kritisoivan kirjan "Shonen A" (Poika A), ja murhasta huolimatta hän omisti kirjansa japanilaiselle 14-vuotiaalle sarjamurhaajalle joka mm. murhasi useita lapsia ja katkaisi uhreiltaan kaulat.


title: Pajarien tulo

text: Pajarien tulo () on Johan Halvorsenin orkesterisävellys vuodelta 1893. Teos kuuluu Halvorsenin suosituimpiin, ja siitä tuli nopeasti maailmanlaajuinen menestys.


title: Pajarien tulo

text: Teoksen taustalla on Halvorsenin saama työtarjous: hänet oli kutsuttu Bukarestin konservatorioon musiikinopettajaksi, mutta hän kieltäytyi tarjouksesta. Hän kiinnostui kuitenkin kaupungin historiasta ja luki Romanian pajareista ja näiden saapumisesta Bukarestiin 1700-luvulla. Selostus kiehtoi Halvorsenin mielikuvitusta niin että hänen oli lähes pakko säveltää siihen musiikkia. "Pajarien tuloa" käytettiin aluksi näytelmämusiikkina Bergenin teatterissa, ja kaksi vuotta myöhemmin Halvorsen sovitti sen suurelle sinfoniaorkesterille.


title: Palojoki (Vantaanjoen sivujoki)

text: Palojoki on Vantaanjoen sivujoki Hyvinkäällä, Tuusulassa ja Nurmijärvellä keskisellä Uudellamaalla eteläisessä Suomessa.


title: Palojoki (Vantaanjoen sivujoki)

text: Joki saa alkunsa Hyvinkäältä kaupungin keskustaajaman etelälaidoilta ja virtaa sieltä etelään alittaen pääradan lähellä Palopuron seisaketta, jonka nimenä vuoteen 1951 oli joen mukaan "Palojoen seisake". Tuusulan puolella joki virtaa halki Jokelan taajaman, alittaa pääradan uudelleen, virtaa kappaleen matkaa Tuusulan ja Nurmijärven rajajokena, mutkittelee sitten vuoroin Tuusulan ja vuoroin Nurmijärven alueilla ja laskee Vantaanjokeen Nurmijärven Palojoen kylän luona, Suomen kansalliskirjailijan Aleksis Kiven lapsuusmaisemissa.


title: Palojoki (Vantaanjoen sivujoki)

text: Joen valuma-alueen pinta-ala on 88,41 km² ja valuma-alueen järvisyys 0,05 %. Palojokea suurempia Vantaanjoen sivujokia ovat Keravanjoki, Lepsämänjoki, Luhtajoki, Kytäjoki, Keihäsjoki ja Tuusulanjoki.


title: Kauppakeskus Tuulonen

text: Kauppakeskus Tuulonen on kauppakeskus Kanta-Hämeessä. Se sijaitsee Hämeenlinnassa entisen Tuuloksen kunnan alueella, valtateiden 10 ja 12 risteyksessä. Hämeenlinnasta on Tuuloseen 26 kilometriä, Lahdesta 47 kilometriä ja Tampereeltä 79 kilometriä.


title: Kauppakeskus Tuulonen

text: Kauppakeskus Tuulosen suunnittelussa on käytetty perinteisiä materiaaleja modernilla tavalla. Tuulosta on luonnehdittu ”kauppakyläksi”..


title: Kauppakeskus Tuulonen

text: Kauppakeskus Tuulonen koostuu kahdesta osasta. Niin sanottu vanha osa (noin 6000 neliömetriä) on perustettu vuonna 2004, ja sen omistaa kiinteistöosakeyhtiö KOY Tuuloksen kauppakeskus, jonka osake-enemmistö kuuluu Suomen Kauppayhtiöt Oy:lle. Uusi laajennusosa (15 000 neliömetriä) valmistui vuonna 2008. Sen omistaa Suomen Kauppayhtiöt Oy:öön kuuluva Kiinteistö Oy Kanta-Hämeen liikekeskus, jonka liikevaihto vuonna 2012 oli 1,6 miljoonaa euroa.


title: Kauppakeskus Tuulonen

text: Kauppakeskuksen kävijämäärä oli vuonna 2010 1,2 miljoonaa ja vuonna 2011 2 miljoonaa. Nykyisin kävijöitä arvioidaan olevan noin 2 miljoonaa. Kauppakeskus Tuulosen arvioitu vuosittainen myynti on noin 50-100 miljoonaa euroa riippuen laskutavasta. Hämeenlinnan talousalueella on noin 67 500 asukasta, joten se on tärkeä kohderyhmä Kauppakeskus Tuuloselle. Viikkotasolla Kauppakeskus Tuulosessa käy asiakkaita Hämeenlinnan–Hattulan alueelta 2 % ja kuukausitasolla 8 %.


title: Kauppakeskus Tuulonen

text: Kauppakeskuksessa on tällä hetkellä 60 liikettä, Nesteen liikenneasemat, kuusi ravintolaa, hotelli, jossa on noin 40 vuodepaikkaa, autopesula, lasten leikkipaikkoja, apteekki, pankkeja, posti sekä kauneus-/hyvinvointikeskus. Lisäksi siellä on kaupungin, metsänhoitoyhdistyksen sekä Poliisin tiloja. Maksuttomia parkkitiloja löytyy yhteensä noin 1000. Lisäksi alueella on Caravan-parkkialue. Nesteen lisäksi ankkuri/avainyrityksiä ovat Tokmanni, S-Market, Seppälä ja Voglia. Liikkeet kuuluvat Kauppakeskus Tuulosen kauppiasyhdistys Ry:hyn.


title: Kauppakeskus Tuulonen

text: Ateljee Antti Into Virtanen, Etelä-Hämeen Osuuspankki, Eveni Group, Hesburger Tuulos, Hiushuone Freesia, Hämeen Energiapalvelu, Imperia Design, Jalokivigalleria / Kultasepänliike Feniks, Kenkä Tuulos, Kahvila Laurell, Kokous- ja saunatila, Kirjakassi, Kotipizza, Kukkakimara, Laatuoutlet / Löytötavarapiste, Lammin Sahti, Lammin Säästöpankki / Pohjantähti, leikkipaikka, LähiTapiola, Mainiemen Puutarha, Musti&Mirri Tuulos, Neste Tuulos, Onur Pizzeria-kebab, Pohjola-vakuutus, Posliinitar, Rakennusliike Aalto, Seppälä, Sipen Saluuna, Sirin Lounasravintola, Sisustus ja lahjaliike Zuzu, Sohvatukku, S-market Tuulos, The Earth Collection, Tokmanni, Tuuloksen apteekki, Tuulosen Hyvinvointikeskus, fitness-studio sekä kauneus- ja jalkahoitola, Tuulosen löytö ja kirppis, Voglia sekä hangaarissa Hanssin-Jukka.


title: Kauppakeskus Tuulonen

text: Hotel Tuulonen, Koskitukku, Kaupungin kokoustila, Metsänhoitoyhdistys Kanta-Häme ry


title: Kauppakeskus Tuulonen

text: Lasermaxx laserpelisota-alue, parkkihalli, Kaarapesulle autopesula, kirpputori ym. tapahtumia


title: Kauppakeskus Tuulonen

text: Vapautemme hinta -muistomerkki (näyttelytila sisällä), Caravan pysäköintialue, Lammin Betonin esittelytila


title: Kanada talviolympialaisissa 1932

text: Kanada saavutti Lake Placidin talviolympialaisista 1932 seitsemän mitalia, joista yksi oli kultaa, yksi hopeaa ja viisi pronssia. Kisojen mitalitilastossa Kanada sijoittui neljänneksi. Kanadan joukkue koostui 42 urheilijasta, joista 38 oli miehiä ja neljä naisia.


title: Kanada talviolympialaisissa 1932

text: Kaikki kanadalaisten saavuttamat mitalit tulivat luistimilla käydyistä lajeista: miehet voittivat jääkiekossa ainoan kultamitalin, taitoluistelusta tuli yksi pronssimitali ja pikaluistelusta kanadalaiset voittivat yhden hopean ja neljä pronssia.


title: Parallel Universe

text: Parallel Universe on Red Hot Chili Peppersin kappale, joka julkaistiin singlenä vuonna 2000, vuoden 1999 albumilta Californication. Kappale on albumin toinen. Kappale löytyy yhtyeen Greatest Hits-kokoelma-albumilta.


title: Parallel Universe

text: Single oli parhaimmillaan 37. Alternative Songs-listalla, viettäen yhteensä kolme viikkoa listalla.


title: Parallel Universe

text: Kappale on samankaltainen kuin Otherside, toinen albumin kappale. Kummatkin kappaleet ovat muihin albumin kappaleisiin nähden synkkiä ja kertovat yhtyeen laulaja Anthony Kiediksen huumekierteestä. Kummatkin kappaleet edustavat Red Hot Chili Peppersin uutta tyyliä, jota yhtye ajoi sisään albumilla Californication, sisältäen yhä vähemmän funk-vaikutteita.


title: Va-Bank

text: Va-Bank () oli neuvostoliittolainen, NL:n hajoaminen jälkeen venäläinen punkrock-yhtye. Se esitti kappaleensa ru-wikin tietojen mukaan venäjäksi. Yhtye levytti Suomessa vuonna 1988 Polarvox-levy-yhtiölle. Va-Bank esiintyi Jyrockissa Jyväskylässä samana vuonna.


title: Va-Bank

text: Yhtye sai nimensä puolalaisesta samannimisestä elokuvasta vuodelta 1981.


title: Va-Bank

text: Va-Bank on moskovalainen rock-yhtye, ja perustettu vuonna 1986. Sen perusti laulaja-kitaristi Alexander Feliksovitsh Sklar (ven. Александр Феликсович Скляр).


title: Va-Bank

text: Nuorison suosima musiikki alkoi olla hyväksytympää Neuvostoliitossa pääsihteeri Mihail Gorbatšovin valtakaudella, uuden niin sanotun avoimuuden politiikan mukaisesti.


title: What Next?

text: What Next? on Elliott Carterin säveltämä yksinäytöksinen, 40-minuuttinen ooppera. Genre oli noin 90-vuotiaalle säveltäjälle uusi aluevaltaus. Teos kantaesitettiin Deutsche Staatsoperissa Berliinissä vuonna 1999. Libretto on musiikkikriitikko Paul Griffithsin käsialaa.


title: What Next?

text: "What Next?" on komedia kuudesta auto-onnettomuudesta selvinneestä (tai kenties siinä kuolleesta) henkilöstä, jotka pyrkivät ymmärtämään, mitä heille on tapahtunut ja mitkä ovat heidän välisensä suhteet. Teoksen esitys Amsterdamissa 2000 on julkaistu levytettynä ECM-levymerkillä.


title: Ian White

text: Ian White (s. 4. kesäkuuta 1984 Steinbach, Manitoba, Kanada) on kanadalainen jääkiekkoilija. Hän on pienikokoinen ja laukoo rightin puolelta. Whitea on verrattu Brian Rafalskiin. Hän on toisinaan pelannut myös hyökkääjänä.


title: Ian White

text: White varattiin WHL-joukkue Swift Current Broncosiin WHL Bantam Draftin 83. pelaajana jo kesällä 1999, mutta hän siirtyi sinne Manitoban paikallisista juniorisarjoista kaudeksi 2000–2001. Hän pelasi siellä kohtalaisen hyvän tulokaskauden tekemällä 69 ottelussa tehot 21+32=43. White oli Broncosin toiseksi tehokkain puolustaja Jay Langagerin jälkeen. Kaudella 2001–2002 hän teki läpimurtonsa WHL:ssä tekemällä 70 runkosarjaottelussa tehot 32+47=79. White voitti pelipaikastaan huolimatta joukkueen sisäisen piste-, maali- sekä syöttöpörssin, jonka voiton hän jakoi Tim Smithin kanssa. Hän voitti WHL:n puolustajien piste- ja maalipörssin ja valittiin kauden päätteeksi liigan itäisen konferenssin toiseen tähdistökentälliseen. White palkittiin myös WHL:n urheilullisimpana pelaajana Brad Hornung Trophylla. Toronto Maple Leafs varasi hänet kuudennella kierroksella 191. pelaajana .


title: Ian White

text: Kaudella 2002–2003 White teki Broncosissa 64 runkosarjaottelussa tehot 24+44=68. Hän oli joukkueen kolmanneksi paras pistemies edellään myöhemmin myös Maple Leafsin organisaatiossa joukkuetovereina pelanneet Jeremy Williams ja Ben Ondrus. White voitti WHL:n puolustajien maalipörssin ja tuli puolustajien pistepörssissä kolmanneksi edellään vain Kelowna Rocketsin Tomáš Slovak ja Seattle Thunderbirdsin Tomáš Mojzis. Hänet valittiin kauden päätteeksi WHL:n itäisen konferenssin ensimmäiseen tähdistökentälliseen sekä koko CHL:n toiseen tähdistökentälliseen. White teki kesäkuussa 2003 kolmivuotisen tulokassopimuksen Toronto Maple Leafsin kanssa.


title: Ian White

text: White pelasi WHL:ssä vielä lähes koko kauden 2003–2004. Hänen runkosarjansa jäi 43 ottelun mittaiseksi nilkkavamman takia ja samasta syystä Whitelta jäi väliin myös alle 20-vuotiaiden MM-kilpailut. Hän teki pelaamissaan otteluissa tehot 9+23=32 ja oli Broncosin eniten maaleja sekä toiseksi eniten pisteitä tehnyt puolustaja Aaron Romen jälkeen. Keväällä 2004 White pelasi kahdeksan AHL-ottelua Toronto Maple Leafsin farmijoukkueessa St. John's Maple Leafsissa tehden siellä neljä syöttöpistettä.


title: Ian White

text: Whiten ammattilaisuran ensimmäinen kokonainen kausi oli 2004–2005, joka kului kokonaan St. John's Maple Leafsissa. Hän teki 78 runkosarjaottelussa tehot 4+22=26 ja oli joukkueen toiseksi tehokkain puolustaja Brendan Bellin jälkeen. Kaudella 2005–2006 Toronto Maple Leafsin farmiseura oli Toronto Marlies. White teki siellä 59 runkosarjaottelussa tehot 8+29=37 ja hän oli jälleen toiseksi tehokkain puolustaja Bellin jälkeen. White teki kauden aikana myös NHL-debyyttinsä Maple Leafsissa, jossa hän pelasi 12 ottelua tehoin 1+5=6. White teki hänen viidessä ensimmäisessä NHL-ottelussaan tehot 1+4=5.


title: Ian White

text: Varsinaisen NHL-tulokaskautensa 2006-2007 White pelasi kokonaan ylhäällä Toronto Maple Leafsissa ja teki siellä 76 runkosarjaottelussa tehot 3+23=26. Hän oli San Jose Sharksin Matt Carlen jälkeen kauden toiseksi tehokkain tulokaspuolustaja. Whiten pakkiparina pelasi useimmiten 201-senttinen Hal Gill ja kaksikkoa kutsuttiin lempinimillä "Barney" ja "Fred", joilla tarkoitettiin Kiviset ja Soraset -piirrossarjan Retua ja Tahvoa. White teki toukokuussa 2007 kolmivuotisen jatkosopimuksen Maple Leafsin kanssa. Hänen kolmannella sopimuskaudellaan 2009–2010 White kaupattiin Niklas Hagmanin, Jamal Mayersin ja Matt Stajanin kanssa isossa pelaajakaupassa Calgary Flamesiin vaihdossa Dion Phaneufiin ja Keith Aulieen tammikuussa 2010. Yhteensä hän teki kauden aikana 83 runkosarjaottelussa tehot 13+25=38, mikä on Whiten yhden kauden piste-ennätys.


title: Ian White

text: White teki heinäkuussa 2010 yksivuotisen ja 2,95 miljoonan dollarin arvoisen jatkosopimuksen Calgary Flamesin kanssa. Hänet kuitenkin kaupattiin Brett Sutterin kanssa 16 pelatun ottelun jälkeen Carolina Hurricanesiin vaihdossa Tom Kostopoulosiin ja Anton Babtšukiin marraskuussa 2010. Helmikuussa 2011 White kaupattiin toisen kerran kauden aikana, kun hän siirtyi San Jose Sharksiin vaihdossa toisen kierroksen varausvuoroon. Sharkissa hän pelasi kauden loppuun ja edusti joukkuetta myös pudotuspeleissä, joissa Sharks tippui Konferenssien finaaleissa Vancouver Canucksille. Kauden jälkeen Detroit Red Wings teki Whiten kanssa kahden vuoden ja 5,75 miljoonan dollarin sopimuksen.


title: Ian White

text: White voitti hopeaa alle 20-vuotiaiden MM-kilpailuista 2003. Hän oli Suomen Joni Pitkäsen kanssa tehoilla 2+4=6 koko turnauksen toiseksi tehokkain puolustaja joukkuetoverinsa Carlo Colaiacovon jälkeen. Vuoden 2004 turnaus jäi Whitelta kuitenkin väliin nilkkavamman takia.


title: Ian White

text: White pelasi miesten MM-kilpailuissa vuonna 2009, jolloin hän voitti hopeaa. Hän edusti Kanadaa myös Spengler Cupissa kaudella 2005–2006.


title: Bravo (yhtye)

text: Bravo () on venäläinen, alkujaan neuvostoliittolainen poprock-yhtye. Bravo perustettiin Moskovassa vuonna 1983. Yhtye esittää kappaleensa venäjäksi, vaikka niiden nimet ovat joskus englanniksi. Yhtyeessä 1980-luvulla esiintyneestä laulajasta, Žanna Aguzarovasta tuli myöhemmin hyvin suosittu Venäjällä.


title: Bravo (yhtye)

text: Yhtyeen perusti kitaristi Jevgeni Havtan.


title: Bravo (yhtye)

text: Tyylilajina on helposti tunnistettava slaavilais-melankolia, jazz-vaikuttein. Venäjänkielisen wikiartikkelin mukaan (ru-wiki), yhtyeen äänitettä (oletettavasti vuodelta 1987 julkaistua) on myyty 5 miljoonaa kappaletta.


title: Bravo (yhtye)

text: Suomessa julkaistiin vuonna 1987 taltioitu äänite, joka kantoi yhtyeen nimeä. Siinä olevista kappaleista ehkä tunnetuin lienee ""Old Hotel"" (ven. Старый отель/translitt. ""Staryj Otelj""). Suomalainen levykustantaja oli Polarvox. Kappaleiden nimet translitteroitiin, ja äänite julkaistiin LP-levynä sekä C-kasettina.


title: Florence Lee

text: Florence Lee (12. maaliskuuta 1858 Jamaica, Vermont – 1. syyskuuta 1962 Hollywood, Kalifornia) oli mykkäelokuvissa esiintynyt yhdysvaltalainen näyttelijä. Hänen uransa jatkui 1910-luvulta 1930-luvulle.


title: Eino Ojanen

text: Eino Ojanen (27. marraskuuta 1924 Helsinki – joulukuu 2010) oli suomalainen koripallovalmentaja. Ojanen pelasi pääsarjatasolla koripalloa, käsipalloa sekä pesäpalloa.


title: Eino Ojanen

text: Ojanen voitti Karhun Poikien paidassa koripallon SM-pronssia. Hän edusti käsipallossa samaa seuraa ja voitti kolme SM-kultaa. Pesäpallossa Ojanen edusti Katajanokan Haukkoja, muttei voittanut SM-mitalia. Käsipallossa hän pelasi myös 13 maaottelua. Ojanen valmensi Suomen koripallomaajoukkuetta vuosina 1950–1955 lukuun ottamatta neljää ottelua vuonna 1952. Hänen aikanaan maajoukkue osallistui kolme kertaa EM-kilpailuihin.


title: Eino Ojanen

text: Vuonna 2018 Ojanen nimettiin Suomen koripallon Hall of Fameen.


title: Seututie 339

text: Seututie 339 on seututie, joka kulkee Tampereen ja Kangasalan rajalta Kangasalan Huutijärvelle. Tien pituus on noin 10,5 kilometriä. Se kulkee Vatialan kautta Lentolaan, josta se menee Suoramalle. Sieltä tie jatkaa Pikonkankaan kautta Kangasalan keskustaan ja Huutijärvelle.


title: David Alaba

text: David Olatukunbo Alaba (s. 24. kesäkuuta 1992 Wien, Itävalta) on itävaltalainen jalkapalloilija. Hän edustaa Bundesliigassa pelaavaa Bayern Müncheniä. Alaba on pelipaikaltaan vasen laitapuolustaja, mutta pystyy pelaamaan myös keskikentän keskellä tai keskuspuolustajana.


title: David Alaba

text: Alaba aloitti uransa SV Aspernissa, mistä hän siirtyi myöhemmin Austria Wieniin. Wienissä hän pelasi seuran reserveissä. Sieltä hän jatkoi Bayern Müncheniin, jonne hän siirtyi kesäkuussa 2008. Hän oli ensimmäisen kerran vaihtopenkillä Bundesliigan ottelussa huhtikuussa 2008. Hän pelasi seuran juniorijoukkueissa ennen siirtymistä reserveihin kaudeksi 2009–2010. Tammikuussa 2010 hänet nostettiin loppukaudeksi edustusjoukkueen riveihin.


title: David Alaba

text: Alaba pääsi muun muassa Saksan cupin ottelussa ja debytoi myös Mestarien liigassa Fiorentinaa vastaan maaliskuussa 2010. Bayernin edustusjoukkueessa Louis van Gaalin alaisuudessa Alaba pelaa useimmiten vasempana puolustajana.


title: David Alaba

text: Alaba on edustanut Itävallan nuorisomaajoukkueita. Lokakuussa 2009 hän debytoi Itävallan maajoukkueessa ja hänestä tuli samalla nuorin maan paidassa pelannut pelaaja.


title: David Alaba

text: Alaban äiti on kotoisin Filippiineiltä ja etniseltä ryhmältään joruboihin kuuluva isä Nigeriasta.


title: David Alaba

text: Bayern München


title: David Alaba

text: Henkilökohtaiset


title: Melonta kesäolympialaisissa 1952 – miesten 1 000 metrin kajakkiyksikkö

text: Helsingin olympiakisojen miesten kajakkiyksiköiden 1 000 metrin melontaan osallistui 20 melojaa. Kilpailu käytiin 28. heinäkuuta Soutustadionilla.


text:
Jokaisesta erästä kolme nopeinta loppukilpailuun.
1.erä


title: Mount Juneau

text: Mount Juneau on 1 090 metriä korkea vuori Kaakkois-Alaskassa noin puolitoista mailia itään Juneaun keskustasta.


title: Mount Juneau

text: Mount Juneau pohjautuu kaivoshistoriaan. Alun perin kaivosmiehet nimesivät vuoren Gold Mountainiksi vuonna 1881, mutta se nimettiin uudelleen Bald Mountainiksi vuonna 1896.


title: Mount Juneau

text: Mount Juneaulla sataa 300% enemmän kuin Juneaun keskustassa.. Talvella Mount Juneau on yksi pahimmista lumivyöryn uhkista suurelle asutuskeskukselle..


title: Final Fight 3

text: Final Fight 3 on vuoden 1995 joulukuussa julkaistu tappelupeli. Capcomin kehittämä peli julkaistiin vain Super Nintendolle. Japanissa peli tunnetaan nimellä Final Fight Tough.


title: Final Fight 3

text: Peli julkaistiin myöhemmin Wiille Virtual Consolen kautta aluksi Japanissa joulukuussa 2009 ja Euroopassa helmikuussa 2010.


title: Final Fight 3

text: Mad Gear rikosorganisaation hajottua täysin jäljelle jääneet rikolliset jäivät tappelemaan Metro Cityn alueista. Skull Cross nousi jengisodan jälkeen johtavaksi katujengiksi Metro Cityssä. Guyn palattua Metro Cityyn harjoittelureissultaan pormestari Haggarin luokse, Skull Cross jengi on aloittanut mellakan kaupungissa. Haggar lähtee Guyn, etsivä Lucian ja yllättäen paikalle ilmestyneen katutappelijan Deanin kanssa estämään Skull Cross jengiä tekemästä enempää tuhoa.


title: Final Fight 3

text: Pelissä on neljä hahmoa valittavana; alkuperäisten Haggarin ja Guyn lisäksi pelissä on kaksi uutta hahmoa, Lucia ja Dean. Edellisten pelien tavoin hahmoilla on omat erityisliikkeet, sekä vahvuudet ja heikkoudet. Uutena ominaisuutena hahmot saivat uusia hyökkäys ja niskalenkki liikkeitä, sekä erityisesti Street Fighter peleistä tuttuja comboja. Liikettä varten kuvaruudun alalaidassa on combomittari, joka täyttyy pisteiden myötä. Mikäli liikettä ei käytä ollenkaan mittari tyhjenee automaattisesti itsekseen. Se myös tyhjenee myös käytön myötä.


title: Final Fight 3

text: Normaalin yksin- ja kaksinpelin lisäksi pelaaja voi pelata tietokoneen kanssa pelin läpi. Mukana on myös edellisten versioiden tavoin energiaa ja pisteitä lisääviä esineitä, jotka useimmiten ovat tynnyreiden ja laatikoiden sisällä. Myös eri aseita voi saada haltuunsa, joko maasta tai lyömällä esimerkiksi puukkoa pitävää roistoa.


title: Final Fight 3

text: Edeltäjiensä tavoin pelissä on yhteensä kuusi tasoa ja kaksi bonus tasoa. Pelin lopputekstit puolestaan määräytyvät valitun hahmon mukaan.


title: Paul Lemström

text: Paul Lemström (20. heinäkuuta 1941 Helsinki – 19. kesäkuuta 2004 Siuntio) oli suomalainen urheilutoimittaja.


title: Paul Lemström

text: Lemström työskenteli suurimman osan urastaan Hufvudstadsbladetin palveluksessa. Hän aloitti lehden urheilutoimittajana vuonna 1966 ja jäi eläkkeelle vuonna 2002. Hän toimi vuodesta 2000 kuolemaansa asti, vajaan kolmen kauden ajan, Urheilutoimittajain liiton puheenjohtajana. Hän kuului liiton hallitukseen vuodesta 1990 ja toimi myös Helsingin Urheilutoimittajien puheenjohtajana. Vuonna 1993 Suomen Valmentajat ry valitsi Lemströmin vuoden urheilutoimittajaksi.


title: Paul Lemström

text: Lemström, lempinimeltään ”Pille”, pelasi nuoruudessaan käsipalloa SM-tasolla. Hän oli voittamassa Suomen mestaruutta helsinkiläisseura Arsenalissa vuonna 1963.


title: Paul Lemström

text: Lemström kuoli vuonna 2004, 62-vuotiaana, äkilliseen sairauskohtaukseen kesäpaikallaan Siuntiossa.


title: Kumatetralyyli

text: Kumatetralyyli on rotanmyrkyissä käytettävä myrkyllinen tuholaistorjunta-aine. Ensimmäisen sukupolven 4-hydroksikumariini-johdannainen.


title: Kumatetralyyli

text: Kumatetralyyli on toistomyrkky, joka vaatii useita syöntikertoja, koska se poistuu elimistöstä nopeasti. Myrkkysyöttiä on pidettävä vähintään 10 vrk rottien saatavilla, ja syöttejä täytyy ennemmin lisätä useita kertoja viikossa kuin laittaa kerralla paljon. Muuten syötti voi homehtua ja pilaantua, jolloin se ei enää tehoa eikä maistu rotille.


title: Kumatetralyyli

text: Kumatetralyylin laskettu LD50-arvo on rotalla noin 33 000 mg/kg, aine on erittäin myrkyllistä joutuessaan iholle tai nieltynä. Toistomyrkyt häviävät rotan elimistöstä nopeasti, siksi myrkyn tehoamista joutuu odottamaan. Kumatetryylin ja muiden vastaavien 4-hydroksikumariini-myrkkyjen teho perustuu siihen että ne heikentävät veren hyytymistä ja aiheuttavat vaurioita verisuoniin ja maksaan. Koska rotanmyrkky vaikuttaa viiveellä, rotta ei tiedä syövänsä myrkkyä. Vaikka kumatetralyyli on myrkyllistä, se ei välttämättä tehoa esimerkiksi hiiriin, siksi sitä on syytä käyttää vain rottien torjuntaan.


title: Kumatetralyyli

text: Kumatetralyyliä sisältävä rotanmyrkky on vaarallista myös lemmikeille, erityisesti koirille. Oireena ilmenee voimattomuutta, kalpeutta limakalvoilla ja mahdollista verenvuotoa tai veristä virtsaa. Hoitona annetaan K-vitamiinia.


title: Slovenian sosialistinen tasavalta

text: Slovenian sosialistinen tasavalta, lyhenteeltä Slovenian ST () eli Slovenian kansantasavalta, lyhenteeltä Slovenian KT (), vuosina (1945–1963) oli sosialistinen tasavalta osana Jugoslavian sosialistista liittotasavaltaa vuodesta 1944 vuoteen 1991. Ennen vuotta 1963 alueen nimi ollut Slovenian kansantasavalta. Vuonna 1990, kun alue oli edelleen osa Jugoslaviaa, Slovenian kommunistit sallivat muiden poliittisten puolueiden perustamisen, mikä johti valtion muuttumiseen demokraattiseksi. 8. maaliskuuta 1990 Slovenian sosialistinen tasavalta poisti sanan ”sosialistinen” nimestään, jolloin siitä tuli Slovenian tasavalta, joka itsenäistyi 25. kesäkuuta 1991.


title: Slovenian sosialistinen tasavalta

text: Maaliskuussa 1990 Slovenian sosialistisen tasavallan hallitus hyväksyi alueen perustuslakiin joitakin muutoksia, jotka mahdollistivat demokraattisen yhteiskuntajärjestyksen. Heti saman vuoden huhtikuussa pidettiinkin demokraattiset vaalit. Parlamenttivaalit voitti oppositio Jože Pučnikin johdolla. Samaan aikaan Milan Kučan, aiempi kommunistisen puolueen kansanedustaja, äänestettiin alueen presidentiksi. Kristillisdemokraattien Lojze Peterlesta tuli pääministeri, ja hän lopetti 45 vuotta kestäneen kommunistipuolueen hallinnon virallisesti. Tänä ajanjaksona Slovenia palautti vanhan lippunsa ja vaakunansa, mikä viittasi vahvasti alueen tulevaan itsenäistymiseen. Vanhan kansallislaulun, Naprej zastava slaven, tilalle oli tullut kappale nimeltä Zdravljica jo maaliskuussa 1990.


title: Slovenian sosialistinen tasavalta

text: 23. joulukuuta 1990 Sloveniassa pidettiin kansanäänestys itsenäisyydestä. Kansanäänestyksen äänistä 92,3 % kannatti Slovenian itsenäistymistä Jugoslaviasta. 25. kesäkuuta 1991 Slovenian parlamentti vahvisti alueen itsenäisyyden. Lyhyen 10 päivää kestäneen sodan jälkeen Slovenian armeija oli turvannut alueen itsenäisyyden. Pian tämän jälkeen muut valtiot alkoivat tunnustamaan Slovenian. Syntyi Slovenian tasavalta.


title: Nina Zanjani

text: Nina Zanjani (s. 1. syyskuuta 1981 Iran) on ruotsalainen näyttelijä. Hän on näytellyt Wallander-elokuvissa poliisiharjoittelijaa sekä ollut yksi päähenkilöistä useassa ruotsalaisessa elokuvassa. Hän on näytellyt myös teatterissa ja televisiosarjoissa.


title: Nina Zanjani

text: Zanjani on valmistunut Tukholman teatterikorkeakoulusta. Hänen vielä opiskellessaan ohjaaja Eva Bergman kiinnitti huomiota Zanjanin lahjakkuuteen ja tarjosi hänelle pääosaa kuningatar Elisabethina näytelmässä "Don Carlos". Teatterikorkeakoulussa yksi hänen opettajistaan oli Krister Henriksson, jonka ehdotuksesta Zanjani otettiin Wallander-elokuviin.


title: Nina Zanjani

text: Zinjani on lähtöisin Iranista, josta hän muutti kuusivuotiaana Ruotsiin vanhempiensa kanssa.


title: Sverrir Gudnason

text: Sverrir Gudnason (s. 12. syyskuuta 1978) on islantilais-ruotsalainen näyttelijä. Gudnason muutti vanhempiensa kanssa Islannista Ruotsiin vuonna 1990. Jo lapsena Islannissa hän harrasti näyttelemistä koulussa. Hän pääsi nuorena esittämään pääosaa Halldór Laxnessin kirjoittamaan näytelmään "Maailman valo" Reykjavikin kaupunginteatterissa, missä hän esiintyi noin vuoden ajan.


title: Sverrir Gudnason

text: Siitä lähtien Gudnasonin tavoitteena oli päästä ammattinäyttelijäksi. Muutettuaan Ruotsiin hän oppi ruotsin kielen nopeasti. Hän opiskeli teatterilukiossa ja sai pieniä televisiorooleja. Vuonna 2007 hän esiintyi pääosassa ruotsalaisessa tv-sarjassa "Upp till kamp". Seuraavana vuonna Shanghain kansainvälisillä filmifestivaaleilla hän sai palkinnon parhaasta miespääosasta suorituksestaan ruotsalais-tanskalaisessa elokuvassa "Original".


title: Sverrir Gudnason

text: Vuonna 2009 hänet valittiin keskeiseen rooliin "Wallander"-elokuvasarjassa, jossa hän esiintyi 12 elokuvassa.


title: Melonta kesäolympialaisissa 1952 – miesten 10 000 metrin kajakkiyksikkö

text: Helsingin olympiakisojen miesten kajakkiyksiköiden 10 000 metrin melontaan osallistui 17 melojaa. Kilpailu käytiin suoraan loppukilpailuna 27. heinäkuuta Soutustadionilla.


title: Marja Tyrnin Joulushow

text: Marja Tyrnin Joulushow on spin-off-sarja suomalaisesta sketsiohjelma "Putouksesta". Lifestyle-ohjelman muotoon rakennetussa ohjelmassa "Vuoden sketsihahmo" -tittelin "Putouksessa" voittanut pallivahalainen leskirouva Marja Tyrni esittelee katsojille vieraidensa kera erilaisia vinkkejä jouluvalmisteluihin. Kaikkiaan kuuden jakson mittainen ohjelma esitettiin MTV3-kanavalla vuodenvaihteessa 2010–2011. Sarjaa on esitetty uusinnoin jouluisin.


title: Marja Tyrnin Joulushow

text: "Marja Tyrniä" ohjelmassa näyttelee Aku Hirviniemi. Lisäksi ohjelmassa esiintyvät Marja Tyrnin apulaiset; Jucci Hellström ("Marja's Personal Assistent") sekä tonttutytöt Hilla Ruoppila ja Mimosa Willamo. Loppulaulun pianistina nähdään Larry Läskinen (Leri Leskinen). Jokaisessa jaksossa nähdään lisäksi useita vieraita.


title: Marja Tyrnin Joulushow

text: Ohjelmassa tehdään useita viittauksia "Putous"-ohjelman hahmoihin. Ensimmäisessä jaksossa vierailee ""Tyrnin kuumalinja"" -osiossa "Putouksessa" tutuksi tullut sketsihahmo "Raisa Reikänaama" (Krista Kosonen), viimeisessä jaksossa "Jättipipariluukun" vieraana on "Vuoden sketsihahmo" -kilpailussa toiseksi selviytynyt "Kete Rahkonen" (Riku Nieminen). Lisäksi "Raisa Reikänaama" ja "Kete Rahkonen" mainitaan ohjelmassa useaan kertaan; muista "Putouksen" hahmoista mainitaan "Birger Borg" ja "moppitukka" eli ohjelman juontaja Jaakko Saariluoma.


title: Marja Tyrnin Joulushow

text: Alla olevaan taulukkoon on listattu jaksoittain osioiden ""Hannu Karpolta pöllitty pukintunnistusformaatti"", ""Jättipipariluukku"" ja ""Tyrnin kuumalinja"" vieraat.


title: Almoreksantti

text: Almoreksantti on oreksiini-reseptorin antagonisti, joka on kehitteillä ollut lääke unettomuuteen. Lääkettä kehitti lääkeyhtiö Actelion melko pitkälle. Lääkkeen kehitystyö alkoi 2007. Tammikuussa 2011 lääkeaineen kehittely kuitenkin katkaistiin FDA:n määräyksestä, sillä almoreksantin vaikutusprofiilissa oli ilmennyt haittavaikutuksia. Oreksiini on hypotalamuksessa kylläisyyteen ja pirteyteen (uneliaisuuteen) vaikuttava välittäjäaine.


title: Brett Sutter

text: Brett Darryl Sutter (s. 2. kesäkuuta 1987 Viking, Alberta, Kanada) on kanadalainen jääkiekkoilija, joka pelaa AHL-joukkue Ontario Reignissa. Sutter on keskushyökkääjä, mutta hän osaa pelata myös laidassa.


title: Brett Sutter

text: Brett kuuluu maineikkaaseen Sutterin sukuun. Hänen isänsä on yli 400 NHL-ottelua pelannut Darryl Sutter, joka on sittemmin valmentanut useita NHL-kausia. Darryl on toiminut myös vuodet 2003–2010 Calgary Flamesin toimitusjohtajana. Myös Brett Sutterin sedät Brian, Brent, Duane, Rich ja Ron ovat pelanneet NHL:ssä. Serkku Brandon Sutter kuuluu tällä hetkellä Pittsburgh Penguinsin vakiokokoonpanoon. Muista serkuista Shaun on pelannut ammattilaisena sekä Brody ja Lukas pelaavat parhaillaan ammattilaisina. Carolina Hurricanes varasi heistä Brodyn vuonna .


title: Brett Sutter

text: Sutter pelasi vuodet 2003–2007 WHL-juniorisarjaa. Hän aloitti siellä Kootenay Icen joukkueessa, mutta siirtyi kesken kauden 2005–2006 Red Deer Rebelsiin. Calgary Flames varasi Sutterin kuudennella kierroksella 179. pelaajana . Tuolloin joukkueen toimitusjohtajana toimi hänen isänsä Darryl.


title: Brett Sutter

text: Sutter pelasi varauksensa jälkeen vielä kaksi kautta WHL:ssä. Kaudella 2005–2006 hän pelasi ensin 16 ottelua Kootenayssa tehoin 8+7=15 ja siirryttyään Rebelsiin Sutter teki siellä 57 ottelussa tehot 9+26=35, joilla hän sijoittui joukkueen sisäisessä pistepörssissä neljänneksi. Rebelsin paras pistemies oli hänen serkkunsa Brandon ja joukkueen päävalmentajana toimi Brettin setä ja Brandonin isä Brent Sutter. Viimeisellä WHL-kaudellaan 2006–2007 Brett Sutter toimi Rebelsin kapteenina. Hän teki WHL:n yhden kauden piste-ennätyksensä tehoilla 28+29=57, jolla Sutter jakoi Rebelsin sisäisen pistepörssin kolmannen sijan serkkunsa Brandonin kanssa. Brett oli myös joukkueen toiseksi paras maalintekijä Kirill Starkovin jälkeen.


title: Brett Sutter

text: Kaudeksi 2007–2008 Sutter siirtyi kolmivuotisella tulokassopimuksella Calgary Flamesin organisaatioon. Hän pelasi koko kauden farmijoukkue Quad City Flamesissa, jossa Sutter teki 75 runkosarjaottelussa tehot 4+6=10. Kaudella 2008–2009 hän teki 71 ottelussa tehot 10+15=25. Sutter debytoi NHL:ssä 23. joulukuuta 2008 Anaheim Ducksia vastaan ja teki ottelussa maalin. Yhteensä hän pelasi kauden aikana neljä NHL-ottelua.


title: Brett Sutter

text: Sutter pelasi kauden 2009–2010 suurimmaksi osaksi Flamesin uudessa farmijoukkueessa, Abbotsford Heatissa. Hän teki AHL:n runkosarjassa 24 pistettä, mutta kevään 2010 pudotuspeleissä Sutter oli tehoilla 4+7=11 joukkueen paras pistemies. Kauden aikana hän pelasi myös kymmenen NHL-ottelua ilman tehopisteitä. Sutter teki heinäkuussa 2010 yksivuotisen jatkosopimuksen Flamesin kanssa. Kesän 2010 harjoitusleirin jälkeen Sutter otti paikkansa Flamesin NHL-miehistöstä ns. "extra-hyökkääjänä". Hän kuitenkin kärsi jo alkukaudella 2010–2011 loukkaantumisista ja pelasi Flamesin 16 ensimmäisestä ottelusta vain neljä. Sutter teki niissä yhden syöttöpisteen.


title: Brett Sutter

text: 11. marraskuuta 2010 Sutter pidätettiin Arizonan Scottsdalessa hänen lyötyä humalassa taksikuskia. Hän oli viettämässä iltaa paikallisessa yökerhossa Phoenix Coyotesia vastaan pelatun ottelun jälkeen. Sutter oli myöhemmin pyytänyt anteeksi tekoaan, mutta hänen isänsä Darryl kuitenkin myi Sutterin Ian Whiten kanssa Calgary Flamesista Carolina Hurricanesiin vaihdossa Tom Kostopoulosiin ja Anton Babtšukiin noin viikkoa myöhemmin. Loppukauden hän pelasi suurimmaksi osaksi Hurricanesin farmijoukkue Cahrlotte Checkersissä, jonka paras pistemies ja syöttäjä Sutter oli kevään 2011 pudotuspeleissä tehoilla 4+10=14. Hän pelasi kauden aikana myös yhden NHL-ottelun Hurricanesissa.


title: Brett Sutter

text: Sutter siirtyi Minnesota Wildiin kahden vuoden sopimuksella kesällä 2014.


title: Ian Clarke

text: Ian Clarke (s. 20. elokuuta 1946) on brittiläinen rumpali, joka on soittanut yhtyeissä Uriah Heep ja Cressida. Ensin mainitussa hän oli vuoden 1971 ajan ja soitti studioalbumilla "Look at Yourself".


title: Mäski (kalastus)

text: Mäski on kalastuksessa veteen heitettävää jauhettua viljatuotetta, jonka tarkoitus on houkutella kaloja. Mäski toimii parhaiten särkikaloille. Mäskin tehokkuutta voidaan korostaa lisäämällä sekaan eläviä syöttejä, maissia tai keitettyjä hampunsiemeniä.


title: Mäski (kalastus)

text: Mäskääminen on yleistynyt Suomessa, mutta voi olla vaikeata löytää kaupoista. Mäskiä ei ola saatavissa läheskään kaikista kalastusliikkeistä.


title: Vaskionjoki

text: Vaskionjoki on Halikonjoen vesistöön kuuluva joki Vaskiolla, Salon kaupungissa Varsinais-Suomessa. Joki saa alkunsa Toivilanjoen ja Kumionojan yhtymässä ja joki yhdistyy Vaskion taajaman eteläpuolella Kuusjoen kanssa muodostaen Halikonjoen. Vaskio on saanut nimensä joen mukaan.


title: Vaskionjoki

text: Vaskionjokea kuormittaa Vaskion vedenpuhdistamo sekä maanviljely. 30% joen valuma-alueesta on peltoa. Vaskionjoki, kuten muutkin alueen joet, virtaa syvässä uomassa savimaassa. Joen alkulähteet sijaitsevat Vaskion soisilla reuna-alueilla.


title: Vaskionjoki

text: Vaskionjoen ylittää Vaskion pohjoispuolella seututie 224.


title: Final Fight: Streetwise

text: Final Fight: Streetwise on vuoden 2006 helmikuussa julkaistu tappelupeli. Capcomin ja Secret Levelin kehittämä peli julkaistiin PlayStation 2:lle ja Xboxille. Peli sijoittuu vuosia eteenpäin alkuperäisen Final Fight pelien tapahtumista ja se esitteli samalla uuden päähahmon Kyle Traversin, joka etsii Metro Cityssä kadonnutta veljeään.


title: Final Fight: Streetwise

text: Streetwise on kolmiulotteinen tappelupeli, joka jatkaa pelisarjalle tyypillistä katutappelua. Pelissä on kaksi eri pelimoodia, tarina- ja arcademoodi. Tarinamoodissa pelaajalla ohjaa Kyle Traversia, joka etsii kadonnutta veljeään. Moodi sisältää kymmenen pienpeliä, johon kuuluu muun muassa kädenvääntöä, tarkkuusammuntaa ja auton hajottamista. Pelaaja ansaitsee rahaa eri tappelujen myötä ja sivutehtäviä suorittamalla. Hahmon tappeluliikkeitä voi myös päivittää harjoittelemalla eri kuntosaleilla.


title: Final Fight: Streetwise

text: Arcademoodissa voi pelata joko yksin- tai kaksinpelinä. Käytössä ovat Kylen lisäksi edellisissä Final Fight peleissä esiintyneet Cody, Guy ja Haggar. Moodissa ei voi päivittää hahmon taistelutekniikoita tai muita taitoja. Peli päättyy, kun pelaaja on menettänyt kaiken energiansa.


title: Justin Peters

text: Justin Peters (s. 30. elokuuta 1986 Blyth, Ontario, Kanada) on kanadalainen jääkiekkomaalivahti, joka torjuu DEL-joukkue Kölner Haiessa. Carolina Hurricanes varasi Petersin toisella kierroksella 38. pelaajana . Hän pelaa oikealta.


title: Justin Peters

text: Peters pelasi vuodet 2002–2006 OHL:ssä. Hän torjui Toronto St. Michael's Majorsin joukkueessa 23 runkosarja- ja seitsemän playoffottelua kaudella 2002–2003, jolloin Peters toimi vielä kakkosmaalivahtina Andy Chiodolle. Kaudella 2003–2004 hän nousi joukkueen ykkösmaalivahdiksi ja torjui 53 runkosarjaottelussa. Peters teki maalin OHL:ssä maaliskuussa 2004. Carolina Hurricanes varasi hänet numerolla 38 kesällä 2004. Viimeisellä OHL-kaudellaan 2005–2006 Peters kaupattiin Plymouth Whalersiin.


title: Justin Peters

text: Kaudeksi 2006–2007 Peters siirtyi Carolina Hurricanesin organisaatioon. Hän torjui farmijoukkue Albany River Ratsissa 34 runkosarjaottelua ja toimi kakkosmiehenä Tyler Weimanille. Kaudella 2007–2008 Petersin peliaika jäi River Ratsissa vain 11 otteluun ja hän pelasi suurimman osan kaudestaan ECHL-joukkue Florida Everbladesissa.


title: Justin Peters

text: Peters toimi kaudet 2008–2009 ja 2009–2010 River Ratsin ykkösmaalivahtina. Jälkimmäisellä kaudella hän torjui myös yhdeksässä NHL-ottelussa Carolina Hurricanesin paidassa. Peters teki NHL-debyyttinsä 6. helmikuuta 2010 New York Islandersia vastaan. Hän torjui 3–1-voittoon päättyneessä ottelussa yhteensä 34 kertaa.


title: Justin Peters

text: Heinäkuussa 2010 Peters teki kaksivuotisen jatkosopimuksen Hurricanesin kanssa. Hänen NHL-kausipalkkansa oli 525 000 dollaria.


title: Justin Peters

text: 1. heinäkuuta 2014 Peter jätti Carolinan organisaation ja siirtyi Washington Capitalsiin.


title: Justin Peters

text: Petersin pikkuveljet Anthony (s. 1990, maalivahti) ja Alex (s. 1996, puolustaja) pelaavat myös jääkiekkoa. Näistä Alex on varattu Dallas Starsiin .


title: Charles Brackett

text: Charles Brackett (26. marraskuuta 1892 Saratoga Springs, New York – 10. maaliskuuta 1969 Hollywood, Kalifornia) oli yhdysvaltalainen elokuvakäsikirjoittaja ja -tuottaja. Lakiopintojensa jälkeen hän kirjoitti lehtiartikkeleita ja romaaneja, joihin moniin ostettiin elokuvaoikeudet äänielokuvan tultua. Bracket päätyi pian kirjoittamaan suoraan elokuvakäsikirjoituksia. Hän kirjoitti studion vaatimuksesta paljon yhteistyössä Billy Wilderin kanssa ja yhteistyö jatkui Wilderin ryhdyttyä elokuvaohjaajaksi. Yhteistyö oli välillä riitaisaa ja päättyi pian "Auringonlaskun kadun" valmistumisen jälkeen.


title: Charles Brackett

text: Brackett voitti kolmesti Oscar-palkinnon. Palkinnon parhaasta sovitetusta käsikirjoituksesta hän sai vuoden 1945 elokuvasta "Tuhlattuja päiviä". Parhaan alkuperäisen käsikirjoituksen palkinnon Brackett sai elokuvista "Auringonlaskun katu" (1950) ja "Titanic" (1953).


title: Jack Cummings

text: Jack Cummings (1905 New Brunswick, Kanada – 28. huhtikuuta 1989 Kalifornia, Yhdysvallat) oli yhdysvaltalainen elokuvatuottaja. Hän oli Louis B. Mayerin sisarenpoika ja työskenteli suurimman osan urastaan Metro-Goldwyn-Mayerilla, jossa hän aloitti juoksupoikana. Myöhemmin Cummings ohjasi ja käsikirjoitti MGM:n lyhytelokuvia, kunnes vuonna 1934 hän eteni tuottajaksi. Asemansa tuottajana hän vahvisti Cole Porter musikaalin "Tanssijattareksi syntynyt" (1936) avulla. Cummingsin myöhemmin tuottamia elokuvia ovat muun muassa "Miehen voitto" (1949), "Muistojeni Pariisi" (1954) ja "Seitsemän veljeksen morsiamet" (1954). Hän jäi eläkkeelle vuonna 1964 tuotettuaan juuri sitä ennen Elvis-elokuvan "Viva Las Vegas!".


title: Saint Vincent (Kalifornia)

text: Saint Vincent (aik. Saint Vincent Station) on kunnallishallinnoton paikkakunta Marinin piirikunnassa Kaliforniassa. Se sijaitsee Northwestern Pacific Railroadin varrella 12 metrin korkeudessa puolitoista kilometriä Gallinasista pohjois-koilliseen.


title: Saint Vincent (Kalifornia)

text: Saint Vincentissä oli vuosina 1896–1922 postitoimisto. Paikkakunta on saanut nimensä Pyhän Vincentiuksen poikakoulun ("Saint Vincent School for Boys") mukaan. Koulun rakennutti sinne 1855 Charity of Saint Vincent de Paulin laupeuden tyttäret -niminen järjestö.


title: Per Oscarsson

text: Per Oscar Heinrich Oscarsson (28. tammikuuta 1927 Tukholma – 30. joulukuuta 2010 Skara) oli ruotsalainen näyttelijä.


title: Per Oscarsson

text: Oscarsson opiskeli näyttelemistä Gösta Terseruksen oppilaana ja väärensi äitipuolensa nimikirjoituksen päästäkseen Dramatenin oppilaskouluun 1944. Valmistuttuaan 1947 hän sai suuren läpimurtoroolinsa Stig Dagermanin näytelmässä "Skuggan av Mart" (1948). Työskenneltyään muutaman vuoden Dramatenissa hän sai kiinnityksen Göteborgin kaupunginteatteriin 1953–1959, jossa hän muun muassa teki huomiota herättäneen roolitulkinnan "Hamletista". Kesken "Hamlet"-menestyksen hän irtisanoitui teatterista ja lähti jalkaisin Pariisiin.


title: Per Oscarsson

text: Oscarsson poti 1960-luvulla ramppikuumetta ja kirjoitti kirjan "Nattens färger" teatterista, kauhusta ja pelosta. Jouluna 1966 hänen nimensä nousi otsikoihin, kun hän riisuutui televisio-ohjelmassa "Hylands hörna". Ramppikuumeen vuoksi hän lopetti näyttämöesiintymiset 1970-luvun ajaksi ja keskittyi kanankasvatukseen. Hän palasi näyttämölle 1989 "Kauppamatkustajan kuolemassa" Göteborgissa Angereds teaterissa.


title: Per Oscarsson

text: Oscarsson on työskennellyt koko ajan elokuvan parissa sekä Ruotsissa että ulkomailla. Hänen varhaisia elokuvaroolejaan oli osa Henning Carlsenin ohjaamassa elokuvassa "Nälkä" (1966). Hän ohjasi omia elokuvia, kuten "Ebon Lundin" ja "Sverige åt svenskarna". Suosituimpia Oscarssonin roolihahmoja on poliisipäällikkö Gustav Jörgenson rikossarjassa "Polisen i Strömstad", jonka Ruotsin televisio on esittänyt vuodesta 1982 lähtien viisi kertaa. Hän on ollut mukana useissa Ruotsin television joulukalentereissa, muun muassa "Håll huvet kallt" (1994) ja "Kaspar i Nudådalen" (2001). Myös lyhytfilmi "Kan du vissla Johanna?" on esitetty SVT:llä useina jouluaattoina. Tuorein on ollut Holger Palmgrenin rooli kolmessa Stieg Larssonin Millennium-trilogiaan pohjautuvassa Millennium-elokuvassa.


title: Per Oscarsson

text: Oscarsson avioitui 1954 näyttelijä Gerd Hegnellin kanssa. Toisen puolisonsa kanssa hänellä on poika Boman Oscarsson. Hänen kolmas puolisonsa on näyttelijä Kia Östling, joka työskenteli apunaisohjaajana elokuvassa "Sverige åt svenskarna".


title: Per Oscarsson

text: Per Oscarssonin ja hänen vaimonsa Kia Östlingin talo paloi uudenvuodenaaton 2010 vastaisena yönä. Pariskunta on poliisin mukaan tunnistettu hammaskartoista.


title: Gerhard

text: Gerhard on pääasiassa Saksassa, Alankomaissa ja Ruotsissa esiintyvä miehen etunimi. Nimi esiintyy myös muodossa "Gerard". Se on muodostettu germaanisten kielten miekkaa tarkoittavasta sanasta "ger" sekä "rohkeaa" tarkoittavasta sanasta "hard".


title: Gerhard

text: Suomessa nimi Gerhard on vuoden 2009 loppuun mennessä annettu 850 henkilölle. Suomenruotsalaisen kalenterin mukaan Gerhardin nimipäivä on 2. tammikuuta.


title: Pekka Mattila

text:
Pekka Juhani Mattila (s. 1978) on suomalainen tutkija ja toimitusjohtaja. Hän toimii Aalto-yliopiston kauppakorkeakoulun käytäntöön suuntautuneena professorina (professor of practice) sekä kouluttajana, neuvonantajana ja kirjoittajana. Toukokuusta 2011 Mattila on työskennellyt Aalto University Executive Education -yhtiön toimitusjohtajana.
Mattila valmistui Helsingin yliopistosta valtiotieteiden maisteriksi vuonna 2003 pääaineinaan sosiologia. Valtiotieteiden tohtoriksi hän väitteli vuonna 2006 aiheenaan muutoksen johtamisen ja muutosvastarinnan käytänteet. Tämän jälkeen hän on suorittanut liikkeenjohdon Executive MBA -tutkinnon London Business Schoolissa (2010) ja opiskellut New Yorkin Columbia Business Schoolissa. Viime vuosina Mattila on julkaissut erityisesti strategisen johtajuuden, johtoryhmätyöskentelyn, kuluttajakäyttäytymisen, markkinoinnin ja myynnin johtamisen sekä muutoksen johtamisen ja esimiestyön teemoista muun muassa Talentumin ja Kauppalehden kustantamana.


title: Pekka Mattila

text: Mattila on kokoomuslainen ja ollut muun muassa vuodesta 2009 Helsingin juhlaviikoista vastaavan säätiön hallituksen puheenjohtaja ja Helsingin kaupunginvaltuuston varajäsen vuoteen 2017 saakka.


title: Pekka Mattila

text: Elokuusta 2010 alkaen Mattila on toiminut Aalto-yliopiston kauppakorkeakoulussa ensin vierailevana markkinoinnin professorina (2010-2013) ja elokuusta 2013 alkaen käytäntöön suuntautuneena professorina (professor of practice).   Lisäksi hän toimii johtamisen ja markkinoinnin professorina Aalto University Executive Education -ohjelmissa Euroopassa ja Aasiassa. Ennen tätä Mattila toimi yli kymmenen vuotta finanssialan kehitys- ja johtotehtävissä sekä markkinointiviestintäyrityksen divisioonanjohtajana. Talvella 2010 Mattila oli perustamassa yritysmarkkinoinnin ja myynnin ratkaisuihin keskittyvää Funnel-ryhmää, jonka hallituksen puheenjohtajana hän toimi kevääseen 2016, Vuosina 2012-2014 hän toimi myös Helsingin OP Pankki Oyj:n hallituksen jäsenenä . Parhaillaan Pekka Mattila vaikuttaa A-lehdet Oy:n  , Aro Systems Oy:n  , Greenlux Finland Oy:n , FMA Creations Oy:n  ja Verso Food Oy:n  hallitusten jäsenenä, Nordic Institute of Business and Society (NIBS) -ajatushautomon perustajajäsenenä sekä Helsinki Advanced Interaction Studies Instituten hallituksen puheenjohtajana. Hän on myös Suomen Taideteollisuusyhdistyksen (Design Forum Finland) hallituksen jäsen ja lisäksi vuonna 2017 Pekka Mattila nimitettiin Kansallisgallerian hallitukseen.


title: Pekka Mattila

text: Pekka Mattilan kumppani on kapellimestari Hannu Lintu.


title: Mark Fistric

text: Mark Fistric (s. 1. kesäkuuta 1986 Edmonton, Alberta, Kanada) on kanadalainen jääkiekkopuolustaja. Dallas Stars varasi hänet ensimmäisellä kierroksella 28. pelaajana . Hyvin isokokoinen Fistric on maalinedustapelaaja, joka taklaa kovaa ja on hyvä kaksinkamppailuissa. Hänen kausipalkkansa on 1 475 000 dollaria.


title: Mark Fistric

text: Fistric pelasi kauteen asti 2001–2002 Edmonton MLACissa. Tuon kyseisen kauden päätteeksi hänet valittiin AMHL:n parhaaksi puolustajaksi ja palkittiin Brian Benning Trophylla. Samalla kaudella Fistric pelasi myös neljä ottelua WHL-joukkue Vancouver Giantsissa tehden kaksi syöttöpistettä, mutta hän pelasi siellä pääosin vuodet 2002–2006. Fistric teki siellä parhaimmillaan 29 pistettä kaudella 2005–2006, joka päättyi WHL:n mestaruuteen, Ed Chynoweth Cupiin.


title: Mark Fistric

text: Kaudeksi 2006–2007 Fistric siirtyi kolmivuotisella tulokassopimuksella Dallas Starsin organisaatioon. Hän pelasi ensimmäisen sopimuskautensa vielä kokonaan farmijoukkue Iowa Starsissa, AHL:ssä. Kaudella 2007–2008 Fistric teki NHL-debyyttinsä ja murtautui samalla Starsin NHL-miehistöön. Hän pelasi syyskauden pääosin farmissa, mutta NHL:n puolella Fistric pelasi yhteensä 37 runkosarjaottelua tehden kaksi syöttöpistettä sekä yhdeksän playoff-ottelua ilman tehopisteitä. Kaudella 2008–2009 hän pelasi 36 runkosarjaottelua tehden neljä syöttöpistettä. Fistric pelasi noin puolet kaudesta farmijoukkue Manitoba Moosessa, jota hän vahvisti myös AHL:n pudotuspeleissä keväällä 2009.


title: Mark Fistric

text: Heinäkuussa 2009 Fistric teki Starsin kanssa kolmivuotisen ja kolmen miljoonan dollarin arvoisen jatkosopimuksen. Hän pelasi kauden 2009–2010 kokonaan NHL:ssä ja teki 69 ottelussa tehot 1+9=10. Kaudella 2010–2011, joulukuussa 2010 Fistric pelasi myös kolme ottelua farmijoukkue Texas Starsissa marraskuussa tulleen alavartalovamman takia. Fistric pelasi Dallas Starsissa kauteen 2011–2012 asti. Tammikuussa 2013, muutama päivä ennen työsulun lyhentämän kauden 2012–2013 alkua, hän siirtyi Edmonton Oilersiin. Stars sai vaihdossa kolmannen kierroksen varausvuoron .


title: Mark Fistric

text: Elokuussa 2013 Fistric siirtyi Anaheim Ducksiin vuoden sopimuksella.


title: Jalkapallon Mestaruussarjan kausi 1957

text: Jalkapallon Mestaruussarjan kausi 1957 oli vuonna 1930 perustetun Mestaruussarjan 26. kausi. Kaudella 1957 Mestaruussarja pelattiin 10 joukkueen kaksinkertaisena sarjana.


title: Jalkapallon Mestaruussarjan kausi 1957

text: Mestaruussarjan ja Suomen mestaruuden voitti HPS, joka varmisti yhdeksännen mestaruutensa viimeisellä kierroksella 6. lokakuuta, kun se voitti VPS:n Kalevi Malmströmin, Leo Mikanderin, Raimo Niemisen (2) ja Osvald Eldsbackan maaleilla 5–3. Viimeisiksi sijoittuneet KIF ja Reipas putosivat Suomensarjaan.


title: Jalkapallon Mestaruussarjan kausi 1957

text: Mestaruussarjan maalikuninkuuden kaudella 1957 voitti TPS:n Matti Sundelin 21 maalilla. Mestaruussarjan yleisömäärä kaudella 1957 oli yhteensä 156 109 henkeä eli keskimäärin 1 735 katsojaa ottelua kohti.


title: Jalkapallon Mestaruussarjan kausi 1957

text: Mestaruussarjaan osallistui 10 joukkuetta, joista kahdeksan kaudelta 1956 ja kaksi nousijaa kauden 1956 Suomensarjasta. Suomensarjan Länsilohkon voittaja TPS ja Itälohkon voittaja Reipas nousivat suoraan. Nousijajoukkueet korvasivat edellisellä kaudella viimeisiksi jääneet VIFK:n ja Pyrkivän.


title: Jalkapallon cup-kilpailu 1940

text: Jalkapallon cup-kilpailu 1940 järjestettiin ylimääräisenä cup-kilpailuna kesä-heinäkuussa 1940 ennen Mestaruussarjan kauden 1940–41 alkua, kun Palloliiton edustajakokous päätti 28. huhtikuuta 1940 siirtää sarjojen alkamisajankohtaa toukokuun alusta elokuun alkuun. Kilpailu oli avoin liiton sarjaseuroille ja siihen ilmoittautui 18 seuraa. Kun kilpailusta päätettäessä ei ollut tietoa osaanottajien määrästä, Palloliitto päätti, että cup ei ole virallinen kilpailu Suomen mestaruudesta.


title: Jalkapallon cup-kilpailu 1940

text: Cup-kilpailun voitti Sudet, kun se löi loppuottelussa TPS:n Leo Turusen ja Arvo Hyyrysen maaleilla 2–0. Susia on myöhemmin pidetty epävirallisena vuoden 1940 Suomen mestarina. SPL on listannut myöhemmin 1940 cup-kilpailun Susien voiton Suomen mestaruudeksi ilman mainintoja kilpailun ylimääräisyydestä tai voitetun SM:n epävirallisuudesta. Noin esitetään jalkapallokirjojen Suomen mestarit listauksissa ensimmäisen kerran 1989, samoin esittää myös viimeisin listaus vuodelta 2015,


title: Matt Donovan

text: Matthew G. "Matt" Donovan on kuvitteellinen henkilö televisiosarjassa "Vampyyripäiväkirjat".


title: Matt Donovan

text: Matt syntyi Mystic Fallsissa Kelly Donovanille ja nimeämättömälle miehelle. Hänellä oli myös isosisko, Vicki Donovan. Koska Mattin ja Elena Gilbertin vanhemmat olivat ystäviä, kaksikko on ollut ystäviä vauvaikäisistä asti. Teineinä Mattin ja Elenan ystävyys vain kasvoi ja pari alkoikin seurustella. Elenan vanhempien kuollessa hän kuitenkin erosi Mattista tarviten omaa aikaa. Matt kuitenkin elätteli vielä toivoa parin vielä joskus palaavan yhteen.


title: Matt Donovan

text: Kouluvuoden alussa Matt näki Elenan olevan kiinnostunut salaperäisestä uudesta oppilaasta, Stefan Salvatoresta ja tuli mustasukkaiseksi uskoen hänellä ja Elenalla olevan vielä mahdollisuuden kunnon parisuhteeseen. Kun Mattin siskon, Vickin kimppuun hyökättiin, Matt näki Stefanin sairaalassa. Matt alkoi epäillä tätä, mutta lopulta ystävystyi Stefanin kanssa tämän liityttyä koulun jalkapallojoukkueeseen. Matt oli myös Stefanille kiitollinen tämän löytäessä kadonneen Vickin.


title: Matt Donovan

text: Mattin näyttäessä yhä tunteita Elenaa kohtaan, Bonnie yritti auttaa Mattia pääsemään tästä yli. Pian Vicki katosi jälleen, mutta löytyi pian Gilbertien kotoa Jeremyn luota. Kun Vicki muuttui vampyyriksi, Stefan yritti auttaa tätä, mutta Vicki kertoessa Mattille Stefanin häiritsevän häntä, Matt käski Stefania jättämään Vickin rauhaan.


title: Matt Donovan

text: Vickin kadotessa jälleen, sheriffi Forbes kuulusteli Mattia siskonsa mahdollisesta olinpaikasta, mutta kuten kaikki muutkin, Matt oli täysin tietämätön siskonsa olinpaikasta. Palatessaan kotiin Matt löysi Vickin "kirjoittaman" viestin, jossa tämä kertoi lähteneensä kaupungista. Carolinen juhlissa, Stefan selitti Matille yrittäneensä vain auttaa Vickia, mutta Matt kertoi ettei Vicki ansaitse luottamusta tämän ollessa kuin heidän äitinsä. Myöhemmin Carolinen ollessa humalassa Damon Salvatoren kutsuttua tätä hyödyttömäksi, Matt yritti piristää tätä ja lopulta antoi tälle kyydin kotiin. Caroline ei halunnut olla yksi, joten matt jäi yöksi tämän luo.


title: Matt Donovan

text: Mattin alkaessa työskennellä Mystic Grillissä, hän loukkaantui Carolinen sanoista, jonka jälkeen loukkaantunut Caroline lähti pois. Matt kuitenkin sai Carolinen kiinni ja suuteli tätä.


title: Matt Donovan

text: Myöhemmin Matt ja Caroline alkoivat seurustella. Mattin äidin, Kellyn palatessa kaupunkiin hän tapasi myös Carolinen eikä pitänyt tästä lainkaan. Caroline päätti järjestää itsensä ja Mattin tuplatreffeille Elenan ja Stefanin kanssa, mutta treffit menivät pieleen Mattin ja Elenan alkaessa muistella lapsuuttaan. Stefan antoi Mattin viedä Carolinen ajelulle autollaan, mutta palatessaan Salvatorejen täysihoitolalle he löysivät Mattin äidin suutelemassa Stefanin veljeä, Damonia. Matt oli erittäin pettynyt äitiinsä ja käski häntä käyttäytymään ikänsä mukaan.


title: Matt Donovan

text: Kelly ja Matt saivat järkyttäviä uutisia sheriffi Forbesin kertoessa, että Vicki oli löydetty kuolleena. Vaikka Caroline halusi lohduttaa Mattia, tämä halusi olla yksin, mutta päätyi itkemään Elenan olkapäille.


title: Matt Donovan

text: Mattin suhde äitiinsä huononi entisestään Mattin nähdessä Kellyn suutelevan Tyler Lockwoodin kanssa. Lopulta Matt ja Tyler joutuivat tappeluun, jonka vasta pormestari Lockwood sai pysäytettyä. Kotiin palattuaan Matt käski äitiään jäipymään, koska hän pärjää ilman tätä paremmin.


title: Matt Donovan

text: Mattin piti olla Carolinen seuralainen Miss Mystic Falls -missikilpailussa, muttei saanut töistä vapaata. Matt kuitenkin pääsi tämän seuralaiseksi Perustajainpäivän paraatiin. Perustajainpäivänä Matt lähti Mystic Grilliltä Carolinen ja Tylerin kanssa, mutta matkalla Tyler menetti autonsa hallinnan vampyyreihin ja ihmissusiin vaikuttavan laitteen vuoksi. Kaikki matkustajat selvisivät, mutta Caroline joutui sairaalaan vakavien sisäisten vammojen vuoksi.


title: Matt Donovan

text: Matt pysyi sairaalassa odottamassa tuloksia Carolinen leikkauksesta. Damonin vierailun jälkeen Caroline alkoi toipua nopeammin Mattin ja Bonnien helpotukseksi. Mattin tietämättä Damon antoi Carolinelle vertaan, jotta tämä parantuisi, Bonnien pyynnöstä. Katherine kuitenkin tappoi Carolinen vampyyrin verta yhä ollessa tämän kehossa, jonka vuoksi Carolinesta tuli vampyyri. Carolinen alkaessa käyttäytyä oudosti, Matt luuli tämän alkavan menettää kiinnostuksensa tätä kohtaan. Parin suhde ei kuitenkaan ottanut tuulta alleen koska Caroline ei päiväsaikaan voinut poistua kodistaan. Stefan kuitenkin vakuutti Bonnien taikomaan Carolinelle sormuksen jonka avulla tämäkin voi liikkua ulkosalla.


title: Matt Donovan

text: Carolinen tajutessa olevansa liian suuri vaara Mattille, hän aiheutti suuren riidan parin välille ja sai Mattin jättämään hänet.


Jalkapallon suomenmestaruuskilpailut 1942 järjestettiin korvaamaan Mestaruussarjan kausi 1942–43 sen jälkeen kun Palloliitto katsoi, ettei sillä ollut jatkosodan vuoksi mahdollisuuksia käynnistää jalkapallosarjoja elokuun alussa 1942. Kilpailu järjestettiin cup-muotoisena ja Palloliitto kutsui ensimmäistä kertaa myös Työväen Urheiluliiton (TUL) seurat suomenmestaruuskilpailuihin. Cupiin ilmoittautui 15 seuraa, joista Helsingin Kullervo TUL:sta.


title: Jalkapallon suomenmestaruuskilpailut 1942

text: Cupin ja Suomen mestaruuden voitti Toverit, joka varmisti ensimmäisen mestaruutensa 4. lokakuuta, kun se voitti loppuottelussa Sudet Lasse Salon (3), Harry Henellin (2) ja Verner Peltosen maaleilla 6–4.


text: "TPS eteni suoraan puolivälieriin."


text: "HPS ei saanut sotilasotteluiden vuoksi joukkuetta Viipuriin pelaamaan cupin välierää Susia vastaan, joten Sudet eteni luovutusvoitolla loppuotteluun."


title: Trevor Daley

text: Trevor Daley (s. 9. lokakuuta 1983 Toronto, Ontario, Kanada) on kanadalainen jääkiekkopuolustaja, joka pelaa NHL-joukkue Detroit Red Wingsissa. Hänen vahvuutensa ovat luistelussa ja alivoimapelaamisessa. Dallas Stars varasi Daleyn toisella kierroksella numerolla 43 .


title: Trevor Daley

text: Daley pelasi vuodet 1999–2003 OHL-joukkue Sault Ste. Marie Greyhoundsissa. Hän teki siellä jo tulokaskaudellaan 1999–2000 hyvät tehot 16+30=46, joilla Daley oli Greyhoundsin tehokkain puolustaja. Hän sijoittui OHL:n puolustajien pistepörssissä yhdeksänneksi. Daley oli joukkueen tehokkain puolustaja myös kevään 2000 pudotuspeleissä tehoilla 3+7=10. Kaudella 2000–2001 hän teki runkosarjassa 41 pistettä, mutta ne riittivät Greyhoundsin sisäisen pistepörssin toiseen sijaan. Daleyn edellä oli vain Jeff Richards. Kaudella 2001–2002 hän teki 47 runkosarjottelussa tehot 9+39=48 ja oli jälleen Greyhoundsin tehokkain puolustaja. Daley oli OHL:n seitsemänneksi tehokkain puolustaja.


title: Trevor Daley

text:
Dallas Stars varasi Daleyn toisella kierroksella 43. pelaajana kesällä 2002. Hän pelasi varauksensa jälkeen vielä kauden 2002–2003 Greyhoundsissa, jossa Daley teki tehoilla 20+33=53 OHL:n yhden kauden piste-ennätyksensä. Joukkueen kapteenina toiminut Daley oli Greyhoundsin neljänneksi paras pistemies ja OHL:n puolustajien pistepörssin viides.
Kaudeksi 2003–2004 Daley siirtyi Dallas Starsin organisaatioon. Hän pelasi kauden suurimmaksi osaksi AHL-joukkue Utah Grizzliesissa, jossa 40 ottelussa syntyi tehot 8+6=14. NHL:n puolella Daley pelasi 27 runkosarjaottelua tehoin 1+5=6 sekä yhden playoff-ottelun. hän pelasi AHL:ää Hamilton Bulldogsissa. Daley oli tehoilla 7+27=34 joukkueen tehokkain puolustaja.


title: Trevor Daley

text: Työsulun päätyttyä Daley pelasi seuraavan kauden 2005–2006 kokonaan NHL:n puolella ja hän teki Starsissa 81 ottelussa tehot 3+11=14. Sittemmin Daley on kuulunut Starsin vakiokokoonpanoon. Hän teki toukokuussa 2008 kolmivuotisen ja 6,9 miljoonan dollarin arvoisen jatkosopimuksen. Daley teki kaudella 2008–2009 yhden kauden piste-ennätyksensä NHL:ssä tehoilla 7+18=25. Hän paransi ennätyksensä kaudella 2010–2011 27 tehopisteeseen (8+19) ja kaudella 2014–2015 38 tehopisteeseen (16+22).


title: Trevor Daley

text: Joulukuussa 2010 Daley jatkoi sopimustaan peräti kuudella vuodella kevääseen 2017 asti. Sopimus on arvoltaan 19,8 miljoonaa dollaria.


title: Trevor Daley

text: Heinäkuussa 2015 Daley siirtyi Chicago Blackhawksiin yhdessä Ryan Garbuttin kanssa. Dallas sai pelaajakaupassa Patrick Sharpin. Joulukuussa 2015, kesken kauden 2015–2016, Daley siirtyi Pittsburgh Penguinsiin. Chicago sai pelaajakaupassa Rob Scuderin.


title: Trevor Daley

text: Heinäkuussa 2017 Daley solmi vapaana agenttina kolmivuotisen sopimuksen Detroit Red Wingsin kanssa. Sopimuksen arvo on 9,53 miljoonaa dollaria.


title: Trevor Daley

text: Daley pelasi uransa 1000. runkosarjaottelun 23. joulukuuta 2018. Hänestä tuli NHL-historian 330. pelaaja, joka on pelannut 1000 runkosarjaottelua.


title: Trevor Daley

text: Daley edusti Kanadaa MM-kilpailuissa vuonna 2006, jolloin joukkue sijoittui neljänneksi.


title: Tetraetyleenipentamiini

text: Tetraetyleenipentamiini (CHN) on alifaattinen polyamiini. Yhdistettä käytetään pääasiassa polymeeri- ja öljynjalostusteollisuudessa. Aineesta käytetään myös nimiä "3,6,9-triatsaundekametyleenidiamiini", "1,11-diamino-3,6,9-triatsaundekaani", "tetreeni" ja "TEPA".


title: Tetraetyleenipentamiini

text: Tetraetyleenipentamiinia valmistetaan muiden polymamiinien tavoin 2-aminoetanolista ja etyleenidiamiinista kuumentamalla niitä oksidi-, fosfaatti-, tai volframaattikatalyytin läsnä ollessa, josta se voidaan erottaa tislaamalla. Tekninen tuote sisältää usein myös tetraetyleenipentamiinin syklisiä tai haarautuneita isomeerejä.


title: Tetraetyleenipentamiini

text: Tetraetyleenipentamiinia muodostuu myös sivutuotteena valmistettaessa etyleenidiamiinia 1,2-dikloorietaanista ja ammoniakista.


title: Tetraetyleenipentamiini

text: Vuonna 1999 kilo tetraetyleenipentamiinia maksoi 3,90 Yhdysvaltain dollaria.


title: Tetraetyleenipentamiini

text: Tetraetyleenipentamiinia käytetään liuottamaan, rikkiä, väriaineita ja muoveja, kumin ja hartsien valmistuksessa, öljyjen ja polttoaineiden lisäaineena sekä lisäaineiden valmistuksessa ja pinta-aktiivisena aineena.


title: Tetraetyleenipentamiini

text: Tetraetyleenipentamiini ärsyttää hengityselimiä ja silmiä. Yhdiste on vahvasti emäksistä, minkä vuoksi se voi aiheuttaa syövytysvammoja joutuessaan kosketuksiin ihon tai silmien kanssa.


title: Lena Endre

text: Lena Endre (s. 8. heinäkuuta 1955 Lidingö, Ruotsi) on ruotsalainen näyttelijä. Hän on tehnyt pitkän ja monipuolisen uran teatterissa, elokuvissa ja televisiosarjoissa. Hän on näytellyt muun muassa televisiosarjoissa "Öhmanin tavaratalo" "(Varuhuset)" ja "Mustamaalattu". Hän on esiintynyt myös syyttäjä Katarina Ahlsellin roolissa "Wallander-elokuvissa".


title: Lena Endre

text: Lähde:


title: Gdańsk Lech Wałęsan lentoasema

text: Gdańsk Lech Wałęsan lentoasema on Puolan Gdańskissa sijaitseva kansainvälinen lentoasema. Se on nimetty Puolan entisen presidentin Lech Wałęsan mukaan. Lentoaseman suurimpia käyttäjiä on halpalentöyhtiöt, kuten Ryanair ja Wizz Air.


title: Gdańsk Lech Wałęsan lentoasema

text: Lentoasemalta on bussi- ja junayhteydet sekä Gdańskin että Gdynian keskustaan.


title: Cornell MacNeil

text: Cornell MacNeil (24. syyskuuta 1922 Minneapolis, Minnesota – 15. heinäkuuta 2011 Charlottesville, Virginia) oli yhdysvaltalainen baritoni. Hänen rooleihinsa lukeutuivat Tonio ("Pajatso"), Amonasro ("Aida"), Rigoletto ("Rigoletto"), Germont ("La Traviata"), Nabucco ("Nabucco") ja Scarpia ("Tosca").


title: Cornell MacNeil

text: MacNeil opiskeli Friedrich Schorrin johdolla Hartt College of Musicissa. Hän esiintyi aluksi Broadway-musikaaleissa; 1. maaliskuuta 1950 hän loi Philadelphiassa John Sorelin ("Konsuli") roolin. Hän esiintyi ensimmäisen kerran New York City Operassa 1953 "La Traviatan" esityksessä ja pysyi yhtiön leivissä vuoteen 1956. San Franciscon -debyytti tapahtui vuonna 1955 Escamillon ("Carmen") roolissa, ja Chicagossa MacNeil nähtiin 1957 "Manon Lescaut’n" esityksessä.


title: Cornell MacNeil

text: MacNeil loi merkittävän uran Metropolitan-oopperassa, jossa esiintyi ensimmäistä kertaa vuonna 1959 Rigolettona. Samana vuonna hän debytoi Milanon La Scalassa "Ernanin" Carlona. Vuonna 1969 hänestä tuli American Guild of Musical Artistsin puheenjohtaja. Hän kertoi laulamiseen liittyvistä aiheista Jerome Hinesin kirjassa "Great Singers on Great Singing" (1982).


title: Cornell MacNeil

text: Viimeisen kerran MacNeil esiintyi Metropolitan-oopperassa Rigolettona vuonna 1987. Häntä kuullaan useilla levytyksillä.


title: Hellblast

text: Hellblast on puolalaisen black metal -yhtye Hell-Bornin ensimmäinen studioalbumi, joka on julkaistu vuonna 2001.


title: Hellblast

text: Kappaleet 7-10 on otettu yhtyeen EP:ltä Hell-Born.


title: The Call of Megiddo

text: The Call of Megiddo on puolalaisen black metal -yhtye Hell-Bornin toinen studioalbumi, joka on julkaistu vuonna 2002.


title: Legacy of the Nephilim

text: Legacy of the Nephilim on puolalaisen black metal -yhtye Hell-Bornin kolmas studioalbumi, joka on julkaistu vuonna 2003.


Slatanic Slaughter II – A Tribute to Slayer on yhdysvaltalaisen thrash metal -yhtye Slayerin kunniaksi julkaistu tribuuttialbumi vuodelta 1996.


title: Luke Adam

text: Luke Adam (s. 18. kesäkuuta 1990 St. John's, Newfoundland ja Labrador, Kanada) on kanadalainen jääkiekkohyökkääjä, joka edustaa DEL:ssa pelaavaa Adler Mannheimia. Buffalo Sabres varasi hänet toisella kierroksella 44. pelaajana .


title: Luke Adam

text: Isokokoinen Adam edusti vuosina 2006–2010 QMJHL:ssä St. John's Fog Devilsia, Montréal Juniorsia ja Cape Breton Screaming Eaglesia. Hän teki ensimmäisellä kaudellaan Fog Devilsissä 63 ottelussa tehot 6+9=15, mutta seuraava kausi 2007–2008 oli läpimurto Adamin tehdessä 70 runkosarjaottelussa tehot 36+30=66. Hän voitti Fog Devilsin sisäisen piste- ja maalipörssin. Kesällä 2008 Adam varattiin Buffalo Sabresiin varaustilaisuuden 44. pelaajana.


title: Luke Adam

text: Kaudeksi 2008–2009 Adam vaihtoi QMJHL-seuraansa ja siirtyi Montréal Juniorsiin. Hän oli tehoilla 22+27=49 joukkueen toiseksi paras pistemies Nick Laytonin jälkeen. Kaudeksi 2009–2010 Adam siirtyi kolmanteen QMJHL-seuraansa Cape Breton Screaming Eaglesiin, jossa hän teki sarjan henkilökohtaisen piste-ennätyksensä tehoilla 49+41=90. Adam oli koko QMJHL:n toiseksi paras maalintekijä Gabriel Dumontin jälkeen ja hän sijoittui runkosarjan pistepörssissä viidenneksi. Kauden päätteeksi Adam valittiin QMJHL:n ensimmäiseen tähdistökentälliseen.


title: Luke Adam

text: Adam teki huhtikuussa 2010 kolmivuotisen tulokassopimuksen Buffalo Sabresin kanssa. Hän pelasi kaudella 2010–2011 enimmäkseen farmijoukkue Portland Piratesissa, AHL:ssä, mutta peliaikaa on tullut NHL:stäkin. Adam debytoi NHL:ssä 26. lokakuuta 2010 vieraissa Philadelphia Flyersiä vastaan ja hän teki NHL-uransa ensimmäisen maalin 7. joulukuuta 2010 vieraissa Boston Bruinsia vastaan. Yhteensä Adam teki NHL:ssä 19 runkosarjaottelussa tehot 3+1=4. AHL:n puolella hän teki 57 runkosarjaottelussa tehot 29+33=62, joilla Adam oli Piratesin toiseksi paras pistemies, maalintekijä ja syöttäjä. Hän voitti myös liigan tulokkaiden pistepörssin. Adam palkittiin kauden päätteeksi AHL:n parhaana tulokkaana Dudley "Red" Garrett Memorial Awardilla ja valittiin tulokkaiden tähdistökentälliseen. Hän pelasi myös ssa.


title: Luke Adam

text: Harjoitusleirin 2011 päätteeksi Adam pääsi aloittamaan kauden 2011–2012 ylhäällä Sabresissa.


title: Luke Adam

text: Adam voitti alle 20-vuotiaiden MM-hopeaa vuonna 2010.


title: Luke Adam

text: Adam on toisen polven NHL-pelaaja, sillä hänen isänsä Russ edusti Toronto Maple Leafsia kahdeksan ottelun verran kaudella 1982–1983.


title: On the Rebound

text: On the Rebound on Russ Ballardin vuonna 1980 singlenä julkaisema kappale. Uriah Heep -yhtye teki siitä cover-version vuonna 1982. "Abominog"-albumilla julkaistu kappale julkaistiin myös singlenä.


title: On the Rebound

text: Uriah Heepin levy-yhtiö Bronze Records päätti julkaista kappaleen singlenä, vastoin yhtyeen jäsenten toiveita. Single ei menestynyt eikä yltänyt listoille. B-puolena toimivat kappaleet ”Tin Soldier” ja ”Son of a Bitch”. Näistä kumpikaan ei kuulu "Abominogille".


title: Freddy Meyer

text: Freddy Meyer (s. 4. tammikuuta 1980 Sanbornville, New Hampshire, Yhdysvallat) on yhdysvaltalainen jääkiekkoilija, joka lopetti uransa vuonna 2012. Hän pelasi puolustajana NHL:ssä, AHL:ssä ja Elitserienissä. Hän voitti urallaan AHL:n Calder Cupin. Meyer aloitti vuonna 2012 AHL-joukkue Manchester Monarchsin valmennustiimissä.


title: Freddy Meyer

text: Meyer pelasi juniorina Yhdysvaltain maajoukkueissa. Kaudella 1999–2000 hän pelasi Bostonin yliopistojoukkueessa NCAA-sarjassa. Hän pelasi seurassa kauteen 2002–2003 asti. Toukokuussa 2003 Meyer teki varaamattomana pelaajan tulokassopimuksen Philadelphia Flyersin kanssa. Kaudella 2003–2004 hän pelasi ensimmäisen kerran NHL:ssä, yhden ottelun verran. Pääosa kului AHL:ssä farmiseura Philadelphia Phantomsissa, jossa hän teki 59 ottelussa tehot 14+14=28. NHL:n työsulkukauden 2004–2005 aikana Meyer pelasi Phantomsissa, jossa hän voitti Calder Cupin.


title: Freddy Meyer

text: Kaudella 2005–2006 NHL työsulku oli ohi, ja Meyer vakiinnutti paikkansa Flyersin kokoonpanossa. Hän pelasi kaudella 57 NHL-ottelua tehoin 6+21=27 ja oli Flyersin toiseksi tehokkain puolustaja Joni Pitkäsen jälkeen. Kaudella 2006–2007 hän pelasi Flyersissa 35 ottelua, jonka jälkeen hänet kaupattiin joulukuussa 2006 kolmannen kierroksen varausvuoron kanssa New York Islandersiin vaihdossa Aleksei Žitnikiin. Hän pelasi loppukaudella 35 ottelua, ja Islanders asetti hänet kauden päätteeksi waivers-listalle.


title: Freddy Meyer

text: Phoenix Coyotes poimi hänet lokakuussa 2007. Hän pelasi kauden alkupuolella viisi ottelua, jonka jälkeen Coyotes pani hänet waivers-listalle. Meyerille ei löytynyt lopulta ottajaa NHL:stä, joten hänet lähetettiin farmiin San Antonio Rampageen. Sitten New York Islanders osti Meyerin takaisin, ja hän teki loppukaudella 52 ottelussa tehot 3+9=12. Hän jatkoi seurassa kaudella 2008–2009, joka oli loukkaantumisten sävyttämä. Hän pelasi runkosarjassa vain 27 ottelua. Kaudella 2009–2010 hän pelasi 64 ottelua tehoin 4+11=15, ja hänestä tuli rajoittamaton vapaa pelaaja. Elokuussa 2010 Meyer teki sopimuksen Atlanta Thrashersin kanssa. Kauden 2010–2011 aikana hän pelasi Thrashersissa vain 15 ottelua vammojen takia. Kauden viimeisen ottelunsa hän pelasi helmikuussa Calgary Flamesia vastaan. Meyerin tasapaino alkoi yhtäkkiä pettää, ja hän kaatui kesken ottelun liikkumattomana jäähän. Kaatumisen syynä oli aiempi aivotärähdys. Kauden jälkeen hän teki sopimuksen Ruotsin Elitserienissä pelaavan MODO Hockeyn kanssa. MODOssa Meyer pelasi yhden kauden ja teki sen aikana 12 pistettä 31 ottelussa.


title: Freddy Meyer

text: Meyer edusti Yhdysvaltoja kerran aikuisten MM-kilpailuissa keväällä 2006. Hän edusti maata myös kerran nuorten MM-kisoissa ja kerran alle 18-vuotiaiden MM-kisoissa.


title: Freddy Meyer

text: Meyer lopetti uransa kauden 2011–2012 jälkeen, mutta jatkoi jääkiekon parissa valmentajana. AHL-joukkue Manchester Monarchs nimesi hänet elokuussa 2012 apulaisvalmentajakseen.


title: Jim Slater

text: Jim Slater (s. 9. joulukuuta 1982 Petoskey, Michigan, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Hän edustaa NHL-seura Winnipeg Jetsiä.


title: Yleisurheilu kesäolympialaisissa 1952 – miesten 400 m

text: Helsingin olympiakisojen miesten 400 metrin juoksuun osallistui 71 urheilijaa edustaen 35 kansallisuutta. Kilpailupäivät olivat 24.–25. heinäkuuta. Virallisissa tuloksissa käytettiin käsiaikaa.


text: Jokaisesta erästä kaksi nopeinta jatkoon.


text:
1. erä
2. erä
3. erä
4. erä
5. erä
6. erä
7. erä
8. erä
9. erä
10. erä
11. erä
12. erä


text: Jokaisesta erästä kolme nopeinta jatkoon.


text:
1. erä
2. erä
3. erä
4. erä


text: Kummastakin erästä kolme nopeinta loppukilpailuun.


text:
1. erä
2. erä